ÎNVĂŢĂMÂNTUL RELIGIOS: 
COMUNIUNE SAU SEGREGARE 


„Voi însă să nu vă numiţi rabi, că unul este Învățătorul vostru: Hristos, iar voi toţi 
sunteţi fraţi.“ ( Matei 23, 8) 


Hristos, Fiul lui Dumnezeu întrupat din Fecioara 
Maria, a fost cunoscut în lume mai întâi ca Învățător. 
El a adus acea învăţătură care îi conferă omului posibi- 
litatea cunoașterii lui Dumnezeu, Creatorul său. 

Hristos a venit în lume întemeind astfel o școală a 
veşniciei. 

În Vechiul Testament învățătura și înţelepciu- 
nea sunt puse într-o raportare directă cu Dumnezeu: 
„Frica de Dumnezeu este învățătură și înțelepciune. 
(Pilde 15, 33). 

Hristos pune pe o nouă temelie relaţia dintre 
învăţătură şi înţelepciune. Pentru EI, la baza învăţăturii 
şi înțelepciunii stau iubirea şi jertfa Sa. 

Hristos a învăţat mulțimile de oameni în sinagogă, 
pe Muntele Fericirilor, pe malul Mării Galileii, dar și pe 
Cruce. 

Aici a grăit una din cele mai importante învățături 
pe care a vrut să o lase oamenilor și anume iertarea. 

Pentru Hristos, Crucea a fost altar de jertfă, dar şi 
ultimul amvon din viața Sa pământească. 

Hristos ne-a învăţat să ne jertfim, să iertăm şi să 
iubim. Aceste virtuţi stau la baza învăţăturii creștine. 

Verbele „a învăţa“ și „a educa“ au apărut chiar în 
zorii culturii şi ai civilizaţiei, la popoarele antice. Astfel, 
învățământul a fost vectorul care a dat sens unei culturi. 

De-a lungul vremii, s-a dovedit că setea de 
cunoaștere și de căutare a adevărului a fost un ele- 
ment de progres. 

Cunoaşterea s-a îndreptat, pe de o parte, spre cerce- 
tarea lumii, a legilor fizicii şi ale biologiei, iar pe de altă 
parte, spre căutarea adevărului existenţial al omului și 
al vieţii în general. 

lată cum a apărut, chiar în zorii civilizaţiei, setea de 
adevăr a omului. 

Omul, coroană a creaţiei, căzând din înălțimea la 
care-l așezase Dumnezeu, a încercat, prin puterile sale, 
să ajungă din nou în Paradisul pierdut. Dar întunericul 
se aşezase în mintea sa, încât omul nu mai putea afla 
singur „Calea, Adevărul și Viaţa: (loan 14, 6). Pierduse 
şi Calea şi Adevărul şi Viaţa, adică Îl pierduse pe Dum- 
nezeu, Creatorul Său. 

Hristos îl învaţă pe om cum să găsească acea cale 
spre Adevăr și Aceasta îl va face liber, adică nemuritor. 

lată ce școală a întemeiat Hristos pe pământ: școala 
nemuririi! 

În şcolile noastre creştine tânărul trebuie 
conştientizat că sensul învățăturii creştine este 
îndreptat către nemurire, către veșnicie. 

Ce fel de veșnicie?! 

Aceasta rămâne la alegerea sa:„Dacă vrea cineva să 
se lepede de sine, să-și ia crucea și să-Mi urmeze Mie. 
(Matei 16, 24). 

Făcând o radiografie sociologică vedem că pe niciun 
frontispiciu al vreunei instituţii pământene nu scrie: 
Şcoala nemurii. 

Şi totuși ea există în societatea umană, îndeosebi în 
cea creştină. Temelia ei stă în familia creştină, în Sfânta 
Biserică și apoi, sub un accentuat semn de întrebare, 
în unităţile de învățământ. 

Este important de studiat științele pozitive, căci 
prin ele, într-un fel, se descoperă o parte din minunata 
lucrare a lui Dumnezeu în creaţia Sa. 


Învierea 


Dumnezeu îi descoperă omului energiile Sale puse 
la temelia materiei. 

Omul, ca fiinţă dihotomică, este și el în centrul cer- 
cetării științelor pozitive care, în unele cazuri, se opresc 
la un orizont pe care îl numim, atât de straniu, cenușă. 

Ştiinţele pozitive pot naufragia de multe ori pe un 
țărm plin cu cenușă. 

Dumnezeu n-a creat pământul pentru a deveni un 
muzeu de antropologie . 

Ce trist ar fi ca pământul să fi rămas cel mai mare 
cimitir din univers. 

Fizicianului care, la candela credinţei, studiază tai- 
nele din spaţiul subatomic, Dumnezeu îi descoperă 
puterea cuvântului Său așezat în aceste spaţii subato- 
mice din momentul creaţiei. 

Sunt fascinante teoriile referitoare la curbarea tim- 
pului și a spaţiului, dar dacă nu sunt prezentate tână- 
rului în lumina credinţei într-un Dumnezeu Atotpu- 
ternic în lucrarea Sa creatoare, ele pot rămâne doar o 
informaţie rece în arhiva timpului. 

O cercetare ştiinţifică făcută fără lumina de la can- 
dela credinţei, nu va putea înţelege sensul profund al 
luminii. 

Lumina studiată doar sub aspect fotonic nu va putea 
explica niciodată taina luminii de pe Tabor, taina luminii 
celei dumnezeiești. 

„Eu sunt Lumina lumii; cel care Îmi urmează Mie nu 
va umbla în întuneric, ci va avea lumina vieţii.” (loan 
8, 12). 

Sfinţii Apostoli au văzut umbra luminii lui Dumne- 
zeu. 

Ce fel de lumină pun astăzi dascălii în mintea tine- 
rilor?! 

Lumină de esenţă fotonică sau lumina lui Hristos, 
Care este Lumina luminii? 

Dascălul care predă Religia creştină trebuie să 
semene lumina lui Hristos în mintea ucenicilor săi. 

Hristos este în același timp și lumina şi izvorul vieţii. 

De aceea, Hristos trebuie împărtășit tinerilor dacă 
voim să avem o generaţie a luminii, care să se îndrepte 
spre veșnicia luminii celei neînserate. 

Hristos ne-a lăsat o candelă aprinsă, din care să luăm 
şi noi lumină. Această candelă va arde până la sfârșitul 
veacurilor, căci El a pus în ea Sângele Său. 

Evanghelia lui Hristos este nimbul acestei lumini. 
De aici au luat lumină Sfinţii Apostoli, ucenicii şi apoi 
mulțimea sfinţilor care au ars ca nişte torţe vii în fața 
lumii, nemistuindu-se. 

Când se seamănă lumina?! 

Unii zic că doar după ce omul trage optsprezece 
brazde din viaţa sa. 

Ce ar fi dacă, tot atunci, Dumnezeu i-ar da omului 
suflet? 

Până atunci omul ar fi doar o țărână verticală. 


Întrucât Dumnezeu seamănă sufletul în ţărână încă 
de la zămislire, de ce nui s-ar semăna în minte și lumina 
Evangheliei lui Hristos, chiar din fragedă pruncie? 

Există astăzi o legislaţie internaţională care are ca 
obiect de studiu drepturile copilului încă nenăscut. 
Dreptul la viață a celui zămislit. 

De ce n-am avea dreptul de a semăna lumina în 
mintea unui copil, chiar din zorii dimineţii vieţii sale? 

Sunt tot mai mulţi psihologi care vorbesc despre 
educația mamei și a copilului încă de la geneza fătului. 

Deci teoria celor optsprezece brazde nu poate fi 
luată în seamă. 

De ce nu doresc unii a se împărtăși din lumină? 

Soarele îşi revarsă lumina și peste trandafirul îmbo- 
bocit și peste cel care îşi arată frumuseţea sa grădina- 
rului. 

Societatea de astăzi trebuie să-și pună întrebarea: 
ce fel de om doreşte să lase în urma ei. 

Un om al fatalismului sau o societate care priveşte 
dincolo de asfinţitul soarelui? 

Societatea contemporană este responsabilă de 
viitorul fiinţei umane și al acestei minunate planete 
albastre, de unde Dumnezeu Îşi ia sfinţi pentru Raiul 
bucuriei Sale. 

Despre Sahara se spune că este cel mai mare deșert. 
Se pare însă că cel mai mare deșert începe din inima 
omului. 

Dacă în Sahara se poate supraviețui, în deșertul ini- 
mii omului, Hristos nu poate locui. 

România este o ţară multiconfesională din punct de 
vedere al religiei creştine, dar şi cu oameni ce aparțin 
altor religii. 

Elementul religios a generat la noi un consens în 
ceea ce privește împărtășirea valorilor morale specifice, 
încă din fragedă pruncie. 

Libertatea de conștiință și de exprimare religioasă, 
garantată de Constituţia României, creează cadrul legal 
de împărtășire a valorilor morale tinerilor. Însă legea 
fundamentală creștină nu obligă, ci lasă la latitudi- 
nea omului modul de abordare a împărtășirii luminii 
credinţei. 

În cadrul instituţional al școlii, fiind afectată o oră de 
religie din săptămână, se dă posibilitatea școlarilor de 
a realiza o comuniune binecuvântată sub conducerea 
unui profesor de religie. 

Aici se face împărtăşirea din cuvânt și se prezintă 
aspecte din realitatea creaţiei şi despre mântuirea 
omului. 

Școlarii sunt în aceeași corabie şi se îndreaptă cu 
dascălul lor spre noi limanuri de cunoaștere. Ei bat la 
porţile veşniciei. 

Clasa devine pentru o oră biserică, devine casa lui 
Dumnezeu, casa în care coboară Dumnezeu şi sfinţii Săi. 


Învierea 


Astăzi, Hristos este acceptat ca Dascăl în școlile 
noastre românești. 

Hristos doreşte a Se împărtăşi tuturor tinerilor. Însă 
multiconfesionalismul desparte unitatea unei clase de 
școlari. 

Mai greu este când unii părinţi, care își asumă drep- 
tul chiar și asupra minții și sufletului copiilor lor, îi con- 
damnă la necunoașterea lui Dumnezeu. 

Ce poate fi mai grav în viaţa unui copil decât con- 
damnarea la necunoaștere. 

Hristos doreşte realizarea unei comunităţi de 
iubire în duhul păcii, al respectului și al întrajutorării 
semenilor. 

Azi societatea umană este segregată de: diferite 
curente ideologice, de diviziunea muncii și de accesul 
limitat al unor categorii sociale la bunurile materiale 
ale societăţii. 

Oare și în școală să încurajăm segregarea unui grup 
de copii atât de inocenți?! 

Chiar din timpul școlii să se împartă copiii în creştini 
şi atei?! 

Nu-i lăsăm să iubească așa cum iubesc îngerii. 

Unii oameni, dacă ar putea, l-ar interzice chiar lui 
Dumnezeu să le dea suflet fiilor lor la zămislire. 

Până unde, dragi părinţi? 


Învierea 


Sub aspect sociologic am trăit drama separării elevi- 
lor în eparhia care mi-a fost încredinţată spre păstorire 
douăzeci de ani. 

Până la o vreme copiii români și unguri învățau în 
aceeași școală, dara venit cineva cu barda și i-a separat. 

Așa a început adâncirea unui proces de segregare 
etnică și cu efecte grave pentru o societate multietnică. 

Dacă acolo erau despărțiți copii de copii, azi se 
încearcă, prin anumiţi vectori de opinie publică, 
despărțirea copiilor de Dumnezeu. 

Aceasta nu mai este o dramă, ci o tragedie a cărei 
cortină se trage dincolo de timp. 

lubiţi părinţi, nu vă lăsaţi pruncii să fie actorii acestei 
tragedii, căci ea nu se joacă decât o dată în viaţa unui 
om. 

Dumnezeu n-a creat omul pentru a fi actorul acestei 
tragedii, ci pentru a fi în comuniunea iubirii Sale. 


*Expunere prezentată la București în ziua de 19 
octombrie 2015, în cadrul Congresului Internaţional 
de Teologie Relația dintre parohie şi școală în viaţa 
și misiunea Bisericii din contextul actual. 


CATEHEZĂ DESPRE SFÂNTA TAINĂ A 
EUHARISTIEI 


|. Pregătirea aperceptivă 

Care este îndemnul primei porunci bisericești? (Să 
participăm cu regularitate la Sfânta Liturghie). Ce este 
Sfânta Liturghie? (Este slujba bisericească în cadrul căreia 
cinstitele daruri de pâine şi vin aduse de credincioși, se 
prefac în Trupul și Sângele Domnului, spre împărtășirea 
lor). 


II. Anunţarea temei 
Aceasta se întâmplă prin jertfa și taina Dumnezeieştii 
Euharistii, la care ne vom referi în cele ce urmează. 


III. Tratarea 

Sfintele Evanghelii ne arată că prima Liturghie a 
săvârşit-o Mântuitorul la Cina cea de Taină, în Joia Sfin- 
telor Patimi, când a instituit Sfânta Taină a Euharistiei, ca 
ojertfă de mulţumire adusă lui Dumnezeu Tatăl prin pre- 
facerea pâinii și vinului în Cinstitul Trup şi Sânge al Său, 
împărtășind-o Sfinţilor Apostoli ca un nou legământ, 
spre iertarea păcatelor, spre împăcarea cu Dumnezeu 
şi spre comuniunea dintre ei (Matei 26, 26-28). Domnul a 
lăsat apoi cu poruncă Sfinţilor Apostoli să repete până la 
sfârşitul veacurilor, prefacerea pâinii și vinului în Sfântul 
Trup şi Sânge, întru amintirea Sa (Luca 22, 19). 

Desigur această prefacere este o taină adâncă și plină 
de strălucire întrecând puterea noastră de înţelegere. 
O putem simţi doar prin credinţă și o putem face vie şi 
lucrătoare în viața noastră prin împărtășirea cu Sfântul 
Trup și Sânge al Domnului, când intrăm în comuniune 

personală vie și activă cu El, asemenea viței cu mlădiţa, 
după înseși cuvintele Sale (loan 15, 1-9). 

De fapt, încă din timpul activităţii Sale, Domnul a anti- 
cipat această Sfântă Taină, spunându-le și atunci tot așa 
de deslușit:, Amin, amin grăiesc vouă: de nu veţi mânca 
Trupul Fiului Omului și nu veţi bea Sângele Lui, nu veţi 
avea viaţă în voi..." (loan 6, 53-58). Și neînţelegând adân- 
cul tainei, mulți s-au smintit chiar și L-au părăsit (loan 
6, 66). Le era prea greu să înțeleagă ceea ce mintea nu 
putea să pătrundă, iar credinţa nu le era luminată sufi- 
cient... Nu le-a mai rămas decât să constate cu mirare: 
„greu este cuvântul acesta. Cine poate să-l asculte?“ 
(loan 6, 60). 

De aceea, înţelegerea acestei Sfinte Taine și Jertfe este 
rezervată exclusiv credinței; ea este mereu minune des- 
coperită de Dumnezeu și oferită tuturor spre împărtășirea 
într-o comuniune de dragoste, de pace și de unitate. 

Și tocmai pentru că mintea omului nu poate să o 
pătrundă, Apostolul se întreabă numai, fără a răspunde: 
„Paharul binecuvântării, pe care-l binecuvântăm nu este 
oare împărtășirea cu Sângele lui Hristos? Pâinea pe care 
o frângem nu este oare împărtășirea cu Trupul Lui Hris- 
tos? Căci o pâine, un trup suntem cei mulți; căci toţi 
ne împărtășim dintr-o pâine“ (/ Corinteni 10, 16-17). lar 
pentru a împlini porunca Domnului, primii Lui închină- 
tori „în toate zilele, așteptând cu un cuget în templu și 
frângând prin case pâinea, primeau hrana cu bucurie și 
cu bunătatea inimii, lăudând pe Dumnezeu și având har 
la tot poporul“ (Faptele Apostolilor 2, 46-47). 


Învierea 


Fiind vorba de Trupul care se frânge și de Sângele 
Legii celei Noi care se varsă spre iertarea păcatelor, Taina 
Euharistiei este în același timp și Jertfa „Mielului lui Dumne- 
zeu care ridică păcatele lumii“ (loan 1, 29). În ea este pre- 
zent Trupul şi Sângele de pe Crucea Golgotei, dar într-o 
formă nesângeroasă, repetându-se însă „pentru mulți“, 
pentru toți cei ce doresc să se împărtășească de roadele 
iertării lui Dumnezeu prin jertfa de iubire a Fiului Său. 

De aici vedem că împărtășirea cu Trupul şi Sângele 
Domnului stabileşte o comuniune personală cu Hristos 
cel mort și înviat, ca regenerare a firii, respectiv a chipului 
lui Dumnezeu în natura umană ce poartă în sine rănile 
păcatului, în perspectiva unei neîntrerupte creșteri 
duhovniceşti a vieţii în Hristos, spre a ajunge la,„statura 
de bărbat desăvârșit, la măsura vârstei deplinătății lui 
Hristos” (Efeseni 4, 13). 

1. Constatăm din cele până aici expuse că materia 
Tainei o constituie Cinstitele Daruri care se vor preface 
în Trupul şi Sângele Domnului; adică pâinea dospită din 
grâu curat și vinul din struguri, aşa cum acestea au fost 
la Cina cea de Taină. 

2. Partea văzută a tainei o constituie pâinea dospită 
și vinul, iar partea nevăzută rezidă în transformarea sau 
prefacerea acestora în Sfântul Trup al Domnului. Preface- 
rea are loc în cadrul Sfintei Liturghii, când, după cuvin- 
tele preotului: „Ale Tale dintru ale Tale...*, credincioşii 
îngenunchează în semn de evlavie și cântă: „Pe tine Te 
lăudăm...*, în care timp preotul rosteşte rugăciunea de 
chemare a Sfântului Duh, numită „Epicleză“, prin care 
cere sau invocă prezenţa Sfântului Duh pentru prefa- 
cerea pâinii şi vinului în Trupul și Sângele Domnului. 

3. Săvârșitorii acestei Sfinte Taine sunt episcopii 
şi preoţii. Am văzut că prima liturghie sau prefacere a 
fost săvârșită de Mântuitorul la Cina cea de Taină. El a 
poruncit Sfinţilor Apostoli nu altora, să facă aceasta întru 
pomenirea Sa până la sfârșitul veacurilor (Luca 22, 19). 
Sfinţii Apostoli ca„slujitori și iconomi ai tainelor lui Dum- 
nezeu“ (/ Corinteni 4, 1), au lăsat la rândul lor pe anumiţi 
urmași ca să le continue această misiune. Aceştia sunt 
episcopii şi preoții sfinţiţi de ei. Săvârşitorii Tainei sunt 
mijlocitori care aduc darurile spre sfințire și prefacere. 
Mântuitorul însuși — aşa cum sună rugăciunea dinainte 
de ieșirea cu Darurile — este: „Cel ce aduce și Cel ce se 
aduce, Cel ce primește și cel ce împarte“. Misiunea preotu- 
lui este totuși în aceste momente — cum spune Sfântul 
loan Gură de Aur — mai mare decât a îngerilor, fiindcă 
îngerii stau numai în jurul Tronului lui Dumnezeu, pe 
când la cuvintele preotului, Domnul însuși coboară spre 
a se jertfi din nou în mod tainic spre iertarea păcatelor, 
spre sfinţirea vieții și spre viaţa de veci a credincioşilor. 

4. Primitorii tainei sunt toţi credincioșii Bisericii: 
copii, tineri, bărbaţi sau femei, păcătoşi sau mai puţin 
păcătoşi, toţi care simt nevoia comuniunii cu Dumne- 
zeu prin Hristos cel mort și înviat, a curăţiei de păcat, a 


împăcării cu semenii, a îndreptării vieţii, a însănătoșirii 
sufletești și trupești. 

5. Din cele tratate mai sus vedem că efectele sau roa- 
dele Tainei Euharistiei sunt atât în viaţa credincioșilor, 
cât şi în viaţa Bisericii. 

În primul rând, unirea cu Hristos în Sfânta Taina a 
Euharistiei lucrează în viaţa credincioșilor o înnoire, o 
sfințire, după modelul vieții Domnului. 

În al doilea rând, roadele Cuminecăturii se referă şi 
la viaţa Bisericii fiindcă „o pâine, un trup suntem mulți; 
căci toţi ne împărtășim dintr-o pâine“ (/ Corinteni 10, 17), 
spune Sfântul Apostol Pavel. Sfântul loan Damaschinul 
arată că Euharistia se numește Împărtășanie, căci prin ea 
ne împărtăşim cu dumnezeirea lui Hristos. Se numește 
și Cuminecătură... pentru că prin ea ne cuminecăm cu 
Hristos și... prin ea ne cuminecăm şi ne unim unii cu 
alţii, pentru că ne împărtășim dintr-o singură pâine și 
devenim toţi un trup“ (/ Corinteni 10, 16-17; Romani 12, 
5) şi un sânge al lui Hristos şi mădulare unii altora, ajun- 
gând toți, împreună trup al lui Hristos“ (/ Corinteni 12, 27). 


IV. Recapitularea - Aprecierea 

Care este deosebirea Sfintei Taine a Euharistiei faţă 
de celelalte Sfinte Taine? (Dacă prin celelalte Taine ale 
Bisericii se transmite harul necreat și mântuitor al Sfintei 
Treimi, prin Taina Euharistiei ni se transmite însuși Trupul 
şi Sângele Domnului spre iertarea păcatelor şi spre viaţa 
de veci). Când a fost instituită această Sfântă Taină? (Ea 
a fost instituită de însuși Domnul și Mântuitorul nostru 
lisus Hristos la Cina cea de Taină, când a prefăcut pâinea 
şi vinul în Trupul şi Sângele Său, lăsând porunca să facem 
aceasta „întru pomenirea Sa”). Vedem de aici că Taina 
Euharistiei se mai deosebește de celelalte Sfinte Taine și 
prin aceea că ea este şi o jertfă ce ni se oferă spre iertarea 
păcatelor, spre împăcarea cu Dumnezeu și spre comuni- 
unea de iubire a celor ce se împărtășesc din ea. Când se 
prefac Cinstitele Daruri în Trupul și Sângele Domnului? 
(În timpul rugăciunii de invocare a Sfântului Duh, numită 
și „Epicleză“, rostită de preot în Altar, când credincioșii 
îngenunchiaţi cântă împreună cu strana:,Pe Tine Te lău- 
dăm...” şi care are următorul conţinut:,... Încă aducem 
Ţie această slujbă duhovnicească și fără de sânge, şi Te 
chemăm, Te rugăm și cu umilinţă la Tine cădem: Trimite 
pe Duhul Tău cel Sfânt peste noi și peste aceste daruri, 
ce sunt puse înainte. Și fă adică pâinea aceasta, cinstit 
Trupul Hristosului Tău. lar ce este în potirul acesta, cinstit 
Sângele Hristosului Tău. Prefăcându-le cu Duhul Tău cel 
Sfânt”). 

Cum explicăm noi această prefacere? (Noi nu putem 
explica această transformare, fiindcă ea depășește pute- 
rea noastră de înţelegere. O primim în viața noastră 
prin credinţă). Dacă Euharistia este Taina comuniunii 
şi unităţii Bisericii, este clar oricui că dezbinarea dintre 
închinătorii Domnului este un păcat. De aceea Biserica 

se roagă totdeauna pentru unitatea celor ce cred și-L 
mărturisesc pe Hristos ca Mântuitor al lor. 


V. Asocierea 

Viața duhovnicească este asemănată în dezvoltarea 
ei cu viața fizică sau biologică. Așa cum viaţa apare prin 
naștere, primește putere și se dezvoltă prin hrană în 
condiţii de sănătate, tot astfel și la viaţa duhovnicească 
ne naștem odată cu primirea Tainei Sfântului Botez, pri- 
mim putere prin darurile Sfântului Duh, odată cu harul 
Tainei Mirului, iar apoi sfânta Biserică ne oferă spre dez- 
voltare şi creştere o hrană duhovnicească cu totul deo- 
sebită, și anume împărtășirea cu însuşi Trupul și Sângele 
Domnului. 

Pe de altă parte. Taina Euharistiei este strâns legată 
și precedată de Taina Sfintei Pocăinţe, după îndemnul 
Sfântului Apostol Pavel: „să se cerceteze însă omul pe 
sine, și așa să mănânce din pâine și să bea din pahar. 
Căci cel ce mănâncă și bea cu nevrednicie își mănâncă 
și își bea osânda, nesocotind Trupul Domnului“ (/ Corin- 
teni 11, 28-29). Ne explicăm mai bine necesitatea acestei 
pregătiri, dacă ne gândim la faptul că ori de câte ori 
primind în casa noastră un oaspete mai deosebit, ne 
punem lucrurile în bună rânduială. Tot astfel, primind pe 
însuşi Dumnezeu în sufletul nostru, în viața noastră, ne 
punem întreaga ființă în rânduială, pentru a ne învred- 
nici de primirea Lui. 


VI. Generalizarea 
Vedem din cele de mai sus că Sfânta Euharistie este 
Taina și Jertfa nesângeroasă care ne împărtășește sub 


forma pâinii și vinului însuși Sfântul Trup și Sânge al 
Domnului spre iertarea păcatelor și spre viața de veci. 


VII. Aplicarea 

Poruncile bisericești ne îndeamnă cu stăruință să 
participăm cu regularitate la Sfânta Liturghie și să ne 
împărtășim după încuviințarea părintelui duhovnic și 
cât mai des, pentru a menţine o cât mai vie și activă 
comuniune cu Hristos cel mort și înviat, izvor de har și de 
putere duhovnicească. Înţelegând slăbiciunile noastre, 
Biserica recomandă să ne împărtășim cel puţin în cele 
patru posturi, sau chiar și numai în Postul Paștelui, pentru 
a întâmpina Sfintele Patimi și mărita Înviere a Domnului, 
împărtășindu-ne din roadele iertării Sale. Ar fi bine, însă, 
pentru progresul nostru duhovnicesc, să ne împărtășim 
în fiecare lună. 

Înainte de primirea Sfintei Taine, credinciosul trebuie 
să se pregătească în mod deosebit, dată fiind impor- 
tanţa și atenţia ce se cuvine a i se acorda. Sub aspect 
duhovnicesc ne pregătim pentru primirea Euharistiei 
prin Taina Spovedaniei, iar sub aspect trupesc se reco- 
mandă pe cât posibil să postim câteva zile înainte, sau 
cel puţin înainte de-a ne împărtăși să nu mâncăm nimic. 
Se impune apoi, să citim „canonul“ rânduit de Sfânta 
Biserică, aflat în cărţile de rugăciuni; iar în timpul cu- 
minecării să avem în mână lumânarea și să ne apropiem 
cu zdrobire de inimă și cu bucurie duhovnicească de 
împărtășanie. După împărtășanie se cuvine să rostim 
rugăciunea de mulțumire, să nu sărutăm icoanele, să nu 
scuipăm, să nu clevetim, ci să arătăm în viețuirea noastră 
de zi cu zi chipul Domnului cu care ne-am împărtășit. 


6 


Învierea 


PLEDOARIE PENTRU UN PELERINAJ ÎN ȚARA 
SFÂNTĂ (1) 


Niciodată nu este prea târziu pentru a participa la un 
pelerinaj religios în Ţara Sfântă. Căci o astfel de călătorie 
este chiar constanta umanităţii, cu semnificaţii spiritu- 
ale profunde pentru orice om care vrea să fie izbăvit de 
păcate. 

La anii senectuţii, vizitând aceste locuri sfinte, mi-am 
văzut visul cu ochiii, şi anume, împlinirea motivelor evo- 
cate de Preafericitul Părinte Daniel, Patriarhul Bisericii 
Ortodoxe, respectiv: memorial vizual, intensificarea 
rugăciunii și a vieţii spirituale, acte de pocăinţă/ rugă- 
ciune/ iertare pentru faptele săvârșite, dorinţa de a primi 
ajutorul lui Dumnezeu pentru vindecarea sufletească și 
trupească, într-un cuvânt, abordarea unei filosofii sacre 
a sensului existenţei omului pe pământ. 

Dar pelerinajul, ca eveniment misionar religios, 
include şi alte dimensiuni, și anume: pace, bucurie sufle- 
tească, iubire, toate acestea adunate în inimile partici- 
panţilor și apoi împărtășite acasă la cei dragi, devenind 
astfel misionari prin întâlnirea cu locurile sfinte și, de 
ce nu, pregătirea timpului vieţii pământene spre cele 
veșnice. Și, nu în ultimul rând, astfel de pelerinaje con- 
solidează spiritualitatea comunităţii umane și unitatea 
lor într-o lume bulversată. 


|] 

Pledoaria mea vrea, în cele ce urmează, să semnaleze 
că, pe 8 septembrie a.c., într-o frumoasă zi de toamnă 
autentică, imediat după aterizare la Tel Aviv — Yafo, gru- 
pul nostru de pelerinaj: „Ţara Sfântă pentru toţi”, înso- 
ţit de părintele Andrei Zaieţ, s-a deplasat spre nord la 
Muntele Tabor. Despre acest munte, însoţitorul nostru 
ne-a relatat că:,Aici este locul unde Domnul nostru lisus 
Hristos S-a urcat împreună cu Petru, lacov și loan, pentru 
a se schimba la faţă (Matei 17, 1-13), iar Sfântul Apostol 
Petru îl va numi Muntele cel Sfânt, căci aici s-a înfăptuit 
Schimbarea la Faţă a Domnului, arătarea dumnezeirii Lui. 
Tot aici a avut loc întâlnirea reprezentanţilor Vechiului 
Testament (Moise și Ilie) cu cei trei apostoli prezenţi ai 
Noului Testament”. 

Pentru pelerinul român creștin, o mare satisfacţie 
sufletească a reprezentat vizitarea bisericii ortodoxe 
„Schimbarea la Faţă” construită pe vârful muntelui 
din iniţiativa cuviosului arhimandrit, stareţ, duhovnic 
şi sihastru lrinarh Rosetti, unul dintre marii călugări ai 
monahismului românesc din secolul XVIII-XIX, născut la 
Focșani din familia de dregători moldoveni, Rosetti. La 
numai 23 de ani, (1794), s-a călugărit lucrând ca tipograf 
la Mănăstirea Neamţ, după care pleacă în sihăstrie lângă 

schitul Nechit - Neamţ (12 ani). A urmat apoi alte pere- 
grinări: Mitropolia Ungrovlahiei (3 ani); Muntele Athos (2 
ani); Mănăstirea Horaiţa (14 ani), iar în anul 1843 pleacă la 
Locurile Sfinte împreună cu ierodiaconul Nectarie Banul, 
stabilindu-se pe Muntele Tabor. După 16 ani de sihăstrie 
se duce la cele veşnice (decembrie 1859), regretat de 
fraţii lui duhovnicești. 

În orice caz, construcţia noii biserici iniţiată de lrinarh 
şi terminată mai târziu va fi prima biserică românească 
pe Locurile Sfinte. În interiorul bisericii se află icoana 
făcătoare de minuni a Maicii Domnului, loc de închinare 
pentru pelerini. 

După explicaţiile de rigoare, însoţitorul de grup a 
ţinut o mică slujbă pomenindu-i pe toţi cei de faţă, așa 
cum de altfel a procedat pe tot parcursul pelerinajului. 

A urmat închinarea la biserica ortodoxă din Cana 
Galileei care amintește de minunea prefacerii apei în 
vin la nunta de aici (loan 2, 1-11). În acest loc Domnul 
lisus Hristos a făcut prima minune atunci când, la rugă- 
mintea Maicii Domnului, transformă apa în vin. Tot aici 
am admirat două vase din piatră care au fost folosite la 


nuntă, precum și moaștele Sfântului Simon Zilotul, cel 
care a fost mirele din Cana Galileei, unul dintre cei 12 
apostoli ai lui lisus Hristos. Mănăstirea este ortodoxă şi 
are o Evanghelie în limba română. 

Lângă Nazareth am vizitat biserica ortodoxă Sfântul 
Gavriil care adăpostește „Izvorul Sfintei Fecioare Maria”, 
locul unde s-a întâlnit cu Arhanghelul Gavriil, aducându-i 
Sfintei Fecioare, Vestea cea Bună. Aici am aflat, cu mân- 
drie, că această mănăstire a fost pictată în anul 1977 de 
către pictorii români Gavriil, Mihail și Nicolae Moroşanu, 
după cum ne-am bucurat citind în limba română pisa- 
nia care consemnează faptul că iconarii bucovineni au 
zugrăvit într-un lăcaș din Ţara Sfântă icoanele Sfinţilor 
loan cel Nou de la Suceava și Cuvioasei Parascheva. Men- 
ţionăm că tot la Nazareth am vizitat biserica romano- 
catolică, Buna Vestire”, construită pe locul unde s-a aflat 
casa în care a locuit Maica Domnului. 


După o noapte binemeritată de odihnă, în orașul 
Tiberias/Tiberiada, capitala Galileii, aşezat pe coasta de 
esta Mării Galileii (numită și Lacul Ghenizaret, sau Marea 
Tiberiadei), grupul nostru de pelerini ne-am îndreptat 
spre Muntele Fericirilor. Situat la o altitudine de 560 m., 
aici a fost locul unde lisus Hristos a rostit predica de pe 
munte, care cuprinde cele 9 fericiri (Matei 5, 1-12) sub 
formă de adevăruri morale necesare mântuirii. Pe pereţii 
bisericii catolice ridicată aici în anul 1920, se află scrise 
toate aceste fericiri în limba latină. 

Puţin mai jos, pe malul Galileii, am vizitat ruinele/situl 
orașului Capernaum, inclusiv ruinele sinagogii. Locul se 
numește și Cetatea Domnului. Este orașul cel mai iubit 
de Mântuitorul lisus Hristos, unde a făcut cele mai multe 
minuni şi vindecări: a îndrăcitului; a soacrei lui Petru; a 
paraliticului; a slujitorului sutașului (Luca 4, 33-39; Luca 7, 
1-10 și Matei 9, 2-8; 7, 1-10) precum și alte minuni și pilde: 
plătirea dărilor de către lisus; mustrarea apostolilor; pilda 
datornicului cu 10.000 de talanţi (Matei 17, 24-27; 8, 1-6; 
18, 21-35). Cât despre Marea Galileii, ghidul nostru ne-a 
reamintit minunile săvârșite de lisus Hristos: pescuirea 
minunată, potolirea furtunii; umblarea pe mare (Luca 5, 
1-8; Matei 8, 23-26 şi 14, 24-32). Tot la Capernaum, dar 
în afara sitului arheologic, am vizitat biserica ortodoxă 
„Sfântul Gheorghe”, unde am admirat frumoasa pictură 
reprezentând „Judecata de Apoi”. 

Coborând spre sud, pe malul estic al Mării Galileii, ne 
îndreptăm spre râul lordan - Yardenit, râu cu o lungime 
de 322 km, care izvorăște în Liban, se varsă în Marea 
Galileii (sursa de apă potabilă a Israelului), după care iese 
de aici pe direcţia nord - sud, urmându-şi cursul până 
la Marea Moartă (peste 400 m sub nivelul Mediteranei). 
Menţionăm faptul că, deşi botezul Domnului s-a petre- 
cut înainte de vărsarea lordanului în Marea Moartă, statul 
Israel a amenajat după ieșirea râului din Marea Galileii, 
un loc de intrare pentru pelerini în apa acestui râu. Așa 
se face că aici ghidul nostru a dăruit fiecărui participant 
câte o cămășuţă albă din partea Patriarhiei Române, 
sectorul Pelerinaje — Basilica Travel, pe faţa căreia este 
inserat Botezul Domnului, iar jos stă scris Râul lordan şi 
cuvintele: „Câţi în Hristos v-aţi botezați, în Hristos v-aţi 
şi îmbrăcat” (Galateni 3, 27). Fiorul momentului trăit n-a 
întârziat să apară; am îmbrăcat cămaşa, atât eu cât şi 
soţia mea, ajunşi la peste cinci decenii de căsnicie, după 
care ne-am botezat acolo unde n-am visat niciodată, în 
apa lordanului, în această apă în care însuși lisus Hris- 
tos a fost botezat de Sfântul loan Botezătorul. Sfinţirea 
pe fruntea fiecăruia a fost săvârșită de preotul nostru 
însoțitor, după care am sărutat crucea și toţi împreună 
am cântat Troparul pe glasul 1:,În lordan botezându-Te 
Tu, Doamne... 

Vom păstra cu sfinţenie această imagine unică în 
viaţa noastră. 

PARENEZA, PARTE COMPONENTĂ 
A TAINEI CUNUNIEI 


După terminarea rânduieli tipiconale a Tainei Nunții, 
este preferabil şi chiar indicat ca săvârșitorul Tainei, fie 
ierarh sau preot, sau unul dintre slujitorii Tainei, dacă au 
fost mai mulţi, să ţină un cuvânt pentru tineri proaspăt 
căsătoriţi, pentru părinţi spirituali, pentru cei trupești și 
pentru nuntașii prezenţi. Din păcate de multe ori și în 
multe locuri, aceste cuvinte se limitează la urările de bine 
şi de mulţi ani pentru tot alaiul nunţi și la câteva cuvinte 
de mulțumire. Carenţa pe care o avem în legătură cu 
astfel de cuvântări se poate observa și sub aspect prac- 
tic. Prea puţine studii și prea puține modele de predici 
pentru ţara noastră!. 

Printre factorii care au dus că predica de la cunu- 
nie să fie neglijată, putem aminti acestea: preoții puși 
în faţa faptului de a oficia două, trei cununii pe zi, dacă 
nu chiar mai multe, zilele călduroase, oboseala mirilor, 
nerăbdarea nuntașilor care de multe ori sunt mai grăbiţi 


1 Amintim aici studiul Părintelui Profesor Vasile Gordon, 
„Pareneza la Cununie. Consideraţii teoretice si practice” în 
Altarul Banatului, IX, 1998, nr.4-6, pp. 36-55; apoi Pr. Lect. Univ. 
Dr. Adrian Ivan, „Pareneza la Cununie. Consideraţii omiletice 
actuale” în Mitropolia Olteniei, LXIII, nr. 9-12, septembrie- 
decembrie, 2011, pp. 136-152. lar o încercare de a ne mai 
descreţi minţile pentru o predică şi cateheză familiară reușită 
o avem dată de Pr. Conf. Dr. Constantin Necula, Perspective 
catehumenale. Tradiţie și contextualizare pastorală - studii cate- 
humenale și cateheze pentru ziua de azi, Techno Media, Sibiu, 
f.a. De asemenea, mai putem aminti o carte de predici, care 
cuprinde și parenze la cununii: Arhim. Teofil Părăian, Bucurie 
și mângâiere. Predici la cununii, înmormântări și sărbători, ed. 
Agaton, Făgăraş, 2012. 


Prof. ALEXANDRU HRAB 


să ajungă la masă decât să stea la biserică unde și așa în 
viziunea lor, nu înţeleg nimic. În aceste condiţii de,fugă 
la ospăț” unde să-și mai găsească rostul și predica? „Când 
cei prezenţi nu au dispoziţia de a asculta predica'?. 

Răspunsul la întrebarea noastră este că predica îşi 
găseşte locul în inimile nuntașilor. 

O bună predică începe cu viaţa preotului. El predică 
prin viaţa şi atitudinea sa. Familia lui trebuie să fie un 
model, dacă în familia ta nu ai ordine, ce credibilitate 
vei avea când te vei adresa altor familii??. Un alt aspect 
pe care trebuie să-l aibă în vedere este evitarea întâr- 
zierii - nu mirii trebuie să-l aștepte pe preot, ci el să-i 
aştepte pe miri pentru a-i primi spre Hristos - . Evita- 
rea consumului de alcool este un alt aspect care ține 
de atitudinea preotului. Care este exemplul pe care-l 
arată tinerei familii, dacă apare în faţa tuturor în stare 
de ebrietate? Urmează grija ca veșmintele liturgice să 
fie cât mai îngrijite și pregătirea din timp a tot ceea ce 
este necesar pentru săvârșirea Tainei. Nu îi poţi face pe 
cei ce vin să aștepte până la organizarea tuturor celor 
necesare. Și nu în ultimul rând, corectitudinea în slujire 
cu respectarea tipicului rânduielii Tainei ce urmează a 
fi săvârşită. Tăierile şi improvizaţiile în rânduială nu sunt 
de dorit. 


2 Pr. Lect. Univ. Dr. Adrian Ivan, art. cit., p. 145. 

3 După părerea noastră este foarte bună iniţiativa reluată 
de Sfântul Sinod al Bisericii Ortodoxe Române în februarie 
2010 ca preoţi recăsătoriţi sau divorțaţi să nu mai poată sluji 
la Taina Cununiei. 

O condiţie a predicii este cunoașterea celor cărora se 
adresează.„Primele reguli de întocmire a predicii sunt de 
a cunoaște priorităţile ascultătorilor, așteptările lor, dar și 
aceasta într-o manieră duhovnicească. Începutul pare- 
nezei îl face preotul, cunoscând familiile celor cununați 
şi apoi pe fiecare în parte”. 

De aceea, se impune ca necesar întocmirea din timp 
a unei liste cu cei care vor să se căsătorească la data 
respectivă, astfel preotul reușește să-i cunoască pe viitori 
miri și reușește să li se adreseze lor personal, captându-le 
mai bine atenţia». 

După cunoașterea acelor persoane cărora le vorbeşti, 
urmează pregătirea temeinică a predicii. Nu poţi să 
mergi în fața nuntașilor cu predici decupate și lipite, în 
aşa fel încât să formeze o predică generală teoretică şi 
nu practică. 

O bună cunoaștere a simbolismului Tainei, a peri- 
copelor apostolice și evanghelice folosite în Taină, a 
referinţelor scripturistice și patristice referitoare la fami- 
lie, a familiilor sfinte, chiar şi a unor canoane referitoare 
la căsătorie, constituie o sursă inepuizabilă de idei de 
care preotul se poate folosi în elaborarea predicii. Este 
adevărat că în cazul în care există mai multe cununii 
într-o zi, pregătirea predicii devine mai obositoare, dar 
cu obună organizare a timpului preotul nu va întâmpina 
nicio problemă. 

O altă caracteristică a predicii nupţiale este adap- 
tarea ei la timpul prezent. Cunoașterea celor amintite 
mai sus și „trântite” fără actualizarea lor în viaţa mirilor 
nu le vor aduce acestora niciun folos. Adaptarea ace- 
lor cunoștințe la perioada anului liturgic, la anul oma- 
gial, la evenimentele desfășurate în parohia în care se 
desfășoară nunta, îmbinarea lor cu pildele, proverbele, 
zicătorile, maximele, constituie un alt prilej de a-i face 
atenţi pe nuntaşi şi vor arăta tuturor un preot pregătit și 
capabil să discute cu toți indiferent de statutul lor social. 

Grija preotului de a evita aluziile și expresiile hilare“ 
este o altă condiţie a predicii. Sunt destul de multe 
situaţiile în care unii dintre nuntași sunt deja amuzați 
de la aburii alcoolului, de la strigăturile care au loc de 
obicei la nuntă și în drumul spre biserică, mai ales la 
sate, iar unii se amuză copios în momentele în care mirii 
gustă din paharul comun sau participă la dansul ritualic, 
sau chicotesc pe baza faptului că la anumite îndemnuri, 
care nu-și au rostul, mirele sau mireasa încearcă să se 
calce pe picioare pentru a deţine supremaţia. Nu i se cere 
preotului să aibă o atitudine sobră, pentru „că umorul, 
ca produs al unei minţi agere și sprintene, reprezintă un 
procedeu retoric, terapeutic și chiar spiritual de primă 
mână””, ci o atitudine potrivită prin care să comunice 


4 Pr. Lect. Univ. Dr. Adrian Ivan, art. cit., p. 146. 

5 Ibidem, p. 146. 

6 Ibidem, p.147. 

7 Pr. conf. Dr. Eugen Jurca, Retorică și omiletică. Curs prac- 
tic, Galaxia Gutenberg, f.., 2009, p. 173. 


cu nuntașii prin gesturi și cuvinte liturgice potrivite* în 
timpul săvârșirii slujbei, iar după aceea o atitudine de 
deschidere plăcută, de zâmbet sincer. 

Deși nu este de dorit, predica poate deveni și un mij- 
loc de catehizare. Bineînțeles că nu poate înlocui cate- 
hizarea viitorilor miri, nici catehizarea după săvârșirea 
Tainei, dar în lipsa unui plan de cateheze sau lipsa viito- 
rilor miri de la catehezele premaritale, ea poate deveni 
mijloc de transmitere a unor învățături legate de Taina 
Cununiei. 

Pot exista şi alte caracteristici ale predicii de la cunu- 
nie pe care să le fi scăpat din vedere, însă nu putem 
trece mai departe, fără a aminti de atitudinea pe care 
trebuie să o aibă în vedere preotul la a doua și a treia 
cununie. Deși aceste slujbe au un caracter penitențial, 
nu este cazul ca preotul să „insiste” în predică pe acest 
lucru. El este cel care trebuie să-i încurajeze pe miri și să 
îi facă pe aceştia să plece din biserică cu încredințarea în 
milostivirea, bunătatea și dragostea lui Dumnezeu care 
se revarsă şi în noua lor familie. 

Pe considerentul celor spuse mai sus, schițăm câteva 
teme de gândire în perspectiva unei predici reușite. 
Dacă pe cele care ţin de cunoștințele preotului le-am 
prezentat mai sus, este necesar să amintim și câteva idei 
care să-i facă pe cei proaspăt căsătoriţi să mediteze la 
implicaţiile pe care le aduce taina în viaţa lor: 

- Dumnezeu a creat familia; 

- Prin căsătorie, bărbatul și femeia, devin un singur 
trup; 

- Cuplul căsătorit este imaginea Sfintei Treimi; 

- Cununia, este icoana iubirii dintre Hristos și Biserică; 

- Taina Cununiei este un mijloc de mântuire; 

- Mirele şi mireasa sunt împărați; 

- Familia - mică Biserică -; 

- Bucuria nașterii de copii, care sunt rodul dragostei 
şi o bucurie; 

- Binecuvântările pe care Dumnezeu la revarsă asupra 
celor căsătoriți; 

- Starea de jertfă continuă la care sunt chemaţi soții, 

- Păstrarea castităţii în familie; 

- Necazurile, neplăcerile, ispitele care apar în căsnicie 
nu pot fi trecute fără ajutorul lui Dumnezeu; 

- Rolul părinţilor spiritual (al nașilor) pentru tânăra 
familie; 

- Locul părinţilor trupești în viaţa tinerei familii; 

- Divorțul este o pată pe obrazul familiei. 

Desigur că mai sunt și alte teme legate de familie 
care pe care nu le-am precizat, dar considerăm că cele 
prezentate și cele legate de pregătirea pentru predică 
sunt necesare pentru reușita unei predici care să rămână 
în amintirea tuturor participanţilor şi să fie ușa pe care 
să intre în Împărăţia lui Hristos și cei mai puţin „duși la 
biserică”. 

8 Pr. Lect. Univ. Dr. Adrian Ivan, art. cit., p. 148. 

COMUNIUNEA TINERILOR ORTODOCȘI, 
LA CLUJ-NAPOCA 


În ultimii ani, mijloacele de comunicare în masă au 
invadat întreaga planetă. Descoperirile și evoluţia cu 
repeziciune a tehnologiilor de tot felul au făcut posibile 
depășirea barierelor de timp, loc sau spaţiu. Astăzi este 
tot mai simplu să comunici prin: laptopuri sofisticate, 
telefoane inteligente, sau alte gatget-uri revoluţionare. 
Totul pare posibil dacă ai un telefon performant și cone- 
xiune la internet. Lumea virtuală e fascinantă, te scoate 
din cotidian, îţi oferă alternative, te face să visezi cu ochii 
deschiși. Și totuși ... statisticile arată că tot mai multe per- 
soane, chiar din rândul tinerilor, suferă de singurătate, 
că sunt depresive, ba mai au și gânduri de sinucidere, 
căci viaţa pentru ei parcă nu mai are sens. 

Acestea sunt probleme strigente ale societăţii glo- 
balizante în care trăim. Sigur, situaţia pentru unii, care 
pot deveni majoritari sub efectul vrajei!, nu e atât de 
alarmantă, dacă nu ne spune cineva pe un post de tele- 
viziune. Însă în plan duhovnicesc și psihologic, aceste 
abateri de la firescul vieții pot avea consecințe catas- 
trofale pentru viitorul apropiat al omenirii. Spre ce ne 
îndreptăm? 

Nu suntem fatalişti, ci trebuie să fim realişti! Trăim 
în înșelare gândind că actul comunicativ înseamnă 
comuniune. Rolul comunicării este de a întării comuni- 
unea și nu invers. Comuniunea presupune o adeziune și 
manifestare participativă, concretă, trup și suflet. 

De aceea, pentru creştinul ortodox, Biserica este 
comunitatea credincioşilor, uniţi prin comuniune 
într-o singură unitate a credinţei. Astfel, prin Biserică 
se face accesibil actul de împărtășire a harului dumne- 
zeiesc. lar harul lui Dumnezeu nu este un lucru vizual, 
palpabil sau virtual. El este o energie necreată și inex- 


1A se vedea Revrăjirea lumii...,Virgiliu Gheorghe, Ed. Pro- 
dromos, 2006 


Diacon MARIUS ADRIAN-RUMEGA 


picabilă, despre care credincioșii practicanți pot să dea 
mărturie de cele mai multe ori prin viu grai. 

Scriu toate acestea, deoarece tineri din grupul 
catehetic al parohiei losefin au participat în perioada 
4-7 septembrie a.c. la Întâlnirea Tinerilor Ortodocși din 
Europa, care s-a ţinut la Cluj-Napoca, în organizarea 
Mitropoliei de acolo. La miile de simţămite nescrise 
pe hârtie, dar trăite în suflete, adăugăm și noi, pe cât 
putem exprima prin cuvânt, câteva gânduri autentice 
ale credinţei dreptmăritoare. 


Ana-Maria Bujanca, (inginer, 23 ani): 

„Întâlnirea tinerilor la Cluj a fost un prilej de bucurie şi 
de cunoaștere a celorlalţi tineri ortodocși, oferindu-mi o 
experiență unică şi emoţionantă. Participând la această 
întâlnire, am putut vedea multe stiluri de viaţă și am 
înțeles că viaţa trebuie trăită cu bune și rele, cu multă 
bucurie și dăruire. 

Dintre toate activităţile desfășurate, cel mai mult 
mi-au plăcut dezbaterile de la liceu, întrucât acestea au 
fost cele care mi-au oferit posibilitatea de a interacționa 
cu tineri din diferite regiuni ale ţării, dar şi cu tineri plecaţi 
în alte ţări. 

Astfel, fiecare am putut să ne exprimăm părerea des- 
pre diferitele subiecte aduse în discuţie și am aflat în 
mare care este modul fiecăruia de gândire, dar am aflat 
şi ce înseamnă să fii tânăr ortodox într-o ţară străină. 

Una dintre persoanele stabilite în străinătate a spus 
că de multe ori trebuie să fie atentă cu ce obiecte creştine 
se afișează la locul de muncă, deoarece ceilalţi colegi 
nu sunt încântați să le vadă, ei având altă religie. Un 
exemplu de obiect creștin pe care trebuie să nu îl țină la 
vedere când este în jurul lor este Sfânta Cruce purtată la 
gât, iar mie mi s-a părut foarte neplăcut să nu poți să arăţi 
în ce crezi sau ce este important în viaţa unui creştin. 

Au fost dezbătute multe subiecte, dar cel mai mult 
mi-a atras atenţia următorul subiect: “Hristos și-a dat 
viaţa pentru Biserică, dar noi ce facem pentru Biserică?” 
O întrebare destul de grea, însă răspunsul primit din sală 
a fost foarte simplu: “De vezi un om în suferință care are 
nevoie de ajutor, oferă-i braţul tău și ceea ce are nevoie, 
ajută-l să se ridice din starea în care se află, iar de se va 
întâmpla să ai și tu probleme pentru că l-ai ajutat, nu da 
înapoi, ci înfruntă cu responsabilitate situaţia și rămâi 
alături de cel greu încercat, pentru că mai târziu vei fi 
mulțumit că ai reușit să faci ceva pentru Biserică” 

Astfel, s-a înțeles foarte clar că nu trebuie să ne rapor- 
tăm la Biserică doar ca la o clădire sfântă în interiorul 
căreia ne rugăm și să participăm cu regularitate la sfin- 

tele slujbe care se săvârșesc, ci mai cu seamă să ne gân- 
dim că “Biserica” poate fi întâlnită în orice loc şi în orice 
moment în persoanele din jurul nostru. 

Despre această întâlnire arfi multe de spus, însă aș vrea 
să spun doar câteva cuvinte despre conferinţa părintelui 
Zaharia Zaharou şi despre cuvântările ierarhilor. Toate 
acestea au fost minunate, pline de emoție și învățături. 
Fiecare dintre cei care au ţinut cuvântări s-a remarcat 
prin modul său aparte de a se face înţeles și prin alegerea 
de a prezenta mai multe exemple de viețuire creștină, 
astfel încât să înțelegem și să reținem cât mai bine ceea 
ce este important în viaţă. 

De asemenea, ceea ce m-a impresionat în mod spe- 
cial a fost ospitalitatea, dragostea, calmul și bunăvoința 
oamenilor. Aceștia au arătat că sunt bucuroși să fie gazda 
unui astfel de eveniment și au fost înţelegători față de 
toate neplăcerile provocate de un număr așa mare de 
vizitatori şi poate, uneori, destul de dezorganizați. 

Întâlnirea tinerilor ortodocşi a fost o experienţă cu 
totul deosebită şi mi-a oferit o imagine mult mai clară a 
Ortodoxiei în viaţa tinerilor” 


Ștefan Răzvan-Florin (student la Teologie, 21 ani): 

„Deschiderea oficială a Întâlnirii Tinerilor Ortodocși 
din Europa în faţa Catedralei Mitropolitane, a fost peste 
măsura așteptărilor mele! 

În unele momente vremea nu a fost de partea noas- 
tră, însă picăturile dense ce ne învăluiau ne-a făcut să 
fim mult mai uniţi, într-o mare de umbrele. 

Vizita la Muzeul Catedralei Mitropolitane, priveliștea 
din balconul Bisericii Sfântul Mihail din centrul Clujului, 
cât şi atelierele organizate în Piaţa Avram lancu, precum 
și spectacolul de muzică folk sau de muzică populară 
m-au impresionat într-un mod plăcut. 

De asemenea, predica Preafericitul Părinte Patriarh 
Daniel, ţinută în cadrul Sfintei Liturghii, sub miile de 
stropi de ploaie, parcă binecuvântați de Dumnezeu, care 
mai apoi s-au oprit pentru o clipă chiar în momentul 
prefacerii pâinii şi a vinului în Trupul şi Sângele Mântu- 
itorului nostru lisus Hristos, s-a dovedit a fi o minune 
dumnezeiască. Procesiunea Tinereţii, din Parcul Mare 
spre Catedrala Mitropolitană, pe străzile încântătoare ale 
frumosului oraș european Cluj - Napoca, sub minunatele 
raze ale soarelui, mi-au fermecat privirea, iar mai apoi 
rugăciunile rostite sub lumina diafană a serii a încheiat 
programul bine stabilit de organizatorii extraordinari ai 
acestei întâlniri. 

În încheiere, ţin să menţionez faptul că această expe- 
riență m-a ajutat să descopăr lucruri și oameni noi, să leg 
prietenii şi să-mi întăresc credinţa în Dumnezeu." 


Laurenţiu Franţ (inginer, 32 ani): 
„A da mărturie despre ce te-a impresionat cel mai 
mult, nu este un lucru foarte ușor, iar dacă întâmpla- 


rea face să fie mai multe lucruri deosebite, atunci cu 
siguranţă că este mai greu să alegi pe cele mai impor- 
tante. 

Totuși ce m-a impresionat cel mai mult la această 
ieşire a fost atmosfera creată, duhul în care toţi ne-am 
împărtășit unii de alţii, aşa, ca un dar al lui Dumnezeu 
ce s-a revărsat în inimile noastre poate câteodată mai 
prăpădite. Darul acesta a început să ne schimbe din 
prima clipă când am pășit somnorosși în autocar, făcând 
cunoștință unii cu alţii spre a merge împreună la Cluj 
Napoca. Poveştile de pe autocar, ajungerea la destinaţie, 
întâlnirea clujenilor - nişte oameni cu adevărat cumse- 
cade. 

Ce ar mai fi? Liturghiile de la 5 dimineaţa din Cam- 
pusul Universitar Hașdeu, cu o atmosfera de mănăstire 
athonită, deși eram în mijlocul Clujului, miile de tineri 
bine organizaţi de gazdele noastre, discuţiile folosi- 
toare de la cateheză, alături de moderatori. Drumul spre 
muzee, biserici și grădini, cântecele de veselie și multe, 
foarte multe zâmbete. Cum să nu simți că este ceva cu 
adevărat deosebit?! Cum să nu te bucuri că și Biserica 
noastră organizează asemenea evenimente, în care ne 
putem bucura unii de alții... 

Când vezi peste 5000 de zâmbete care strigă într-un 
glas: Hristos în mijlocul nostru! - Este și va fi!, cum să 
nu iţi salte inima de bucurie? Când vezi că Preaferici- 
tul Părinte Patriarh Daniel, împreună cu toţi episcopii 
şi preoţii zâmbesc alături de noi, cum să nu te gândești 
că Hristos este și El în mijlocul nostru şi ne zâmbește! 

Cum să rămâi nemișcat și să nu iţi tresalte inima de 
bucurie ?- Este imposibil! 

Așadar, cred că acesta este cel mai mare dar care l-am 
primit la Cluj-Napoca: o mulţime de chipuri luminoase 
care mă atrag și mă urcă mai aproape de Dumnezeu 
prin această bucurie molipsitoare de a striga: Hristos in 
mijlocul nostru ! Și răspunsul care a făcut tot Clujul să 
răsune de bucurie : Este și va fi!” 

În concluzie, dragă cititorule, entuziasmul şi bucuria 
acestori tineri este în parte explicabil și poate într-un 
fel inexplicabil. De multe ori nu poţi împărtăși bucuria, 
numai dacă participi personal la un eveniment care să-ţi 
miște corzile sufletului. 

Viaţa în Biserică se trăieşte împreună, cu și în Hris- 
tos, Fiul lui Dumnezeu-Întrupat, care a luat chip de om 
pentru noi și pentru mântuirea fiecărui suflet în parte. 
Dar pentru toţi tinerii și pentru toți creştinii ortodocşi în 
general, viața Bisericii trebuie să fie un bioritm liturgic. 
Să îţi dorești mereu să stai în biserică. lar întâlnirile din 
cadrul parohiilor au scopul de a comunica, catehizând și 
„electrizând”sufletele (dar nu prin wi-fi, ci ajutaţi de harul 
lui Dumnezeu) spre o comuniune liturgică. De aceea, 
liturghisirea e sublimă în Ortodoxie, e dincolo de cuvinte, 
este Viaţă, pentru că este Hristos! 

Anul XXI nr. 18 (124) 


SUPLIMENT AL REVISTEI „ÎNVIEREA“ EDITAT DE ASOCIAŢIA „OASTEA DOMNULUI“ 


Octombrie 2015 


MĂRTURII DESPRE OASTEA DOMNULUI* 


Ca să poţi vedea bine înainte, trebuie mai întâi să 
priveşti bine înapoi. 

Ca să te poţi orienta bine în viitor, trebuie mai întâi să 
ştii trage învăţămintele din trecut. 

Şi ca să ştii bine să-ţi îndrumi copiii tăi, trebuie mai 
întâi să iei seama la felul cum ţi-au trăit părinţii. 

Cine nu ştie să folosească bine învăţămintele trecutu- 
lui său, acela îşi va neferici sigur viitorul lui. 

Am descris mai pe larg în capitolele dinainte cele două 
zile mai mari din istoria Oastei Domnului. Şi adevărurile 
pentru care au fost rânduite. Tocmai pentru a trage şi 
noi acum, şi urmaşii noştri în viitor, toate învăţămintele 
mântuitoare care ni se impun nouă astăzi şi lor mâine, 
pentru orientarea necesară în această unică şi sfântă 
lucrare evanghelică, pe care Dumnezeu ne-a dat-o vremii 
noastre şi credinţei noastre. Pentru dobândirea prin ea 
a mântuirii, atât trupeşti, cât şi sufleteşti. Pentru fiecare 
dintre noi şi pentru tot neamul nostru împreună. 

lată, îndrăznim să spunem un mare şi sfânt adevăr. 


Dacă mântuirea Neamului nostru şi învierea Bisericii 
noastre nu vor veni prin Oastea Domnului, atunci să ştiţi 


că acestea nu vor mai veni niciodată. Aceasta nu este o 
presupunere, ci este o constatare. Din prăbuşirea spre 
care merg sigur aceste două valori, Neamul şi Biserica, 
nu mai există o altă salvare decât Hristos. Hristos vine 
acum spre Neamul acesta şi spre Biserica aceasta prin 
Oastea Domnului. 

Până ce nu se va vedea clar acest adevăr și până ce se 
vor mai căuta alte căi pentru salvare, totul va merge din 
rău în mai rău. Şi dacă niciodată îndrumătorii de răspun- 
dere nu vor vrea să vadă şi să primească acest adevăr, 
atunci totul va fi pierdut. Altă salvare nu mai există! Cine 
nu crede asta acum, va constata-o mâine. De aceea s-ar 
putea ca cei care ne leapădă astăzi ca pe o piatră de 
poticnire, să vină mâine şi să caute piatra aceasta pentru 
a o pune în capul unghiului, ca singura pe care să se 


TRAIAN DORZ 


zidească salvarea celor ce se vor mai putea salva. Viitorul 
şi Adevărul ne vor da dreptate... Veţi vedea! 

În relaţiile oamenilor cu Dumnezeu există anumite 
momente de har şi de apropieri unice. Atunci Dumnezeu 
coboară până cel mai aproape de om, iar omul se înalță 
până cel mai aproape de Dumnezeu. Atunci mai trebuie 
doar un salt, doar o treaptă, doar un pas, şi sufletul face 
contactul salvator cu Dumnezeu, devenind dintr-o dată 
un eliberat de păcat, un rupt de diavolul şi un unit cu 
Dumnezeu. 

Efortul acesta însă pare cel mai greu. Saltul acesta s-a 
dovedit imposibil pentru cei mai mulţi oameni şi pentru 
cele mai multe vremuri. Omul nua vrut să facă partea lui, 
iar fără aceasta nici Dumnezeu nu Şi-a făcut-o pe-a Sa. 

Un astfel de moment de har şi de apropiere de Hristos 
au nu numai persoanele, ci şi popoarele şi generaţiile, şi 
omenirea întreagă. 

Cred că cel mai de vârf moment în apropierea lumii 
contemporane de Dumnezeu a fost momentul de 
dinaintea celui de-al Doilea Război Mondial, la începutul 
acestui din urmă veac. Dar prin stârnirea acestui război 
cumplit, diavolul a îmbrâncit lumea înapoi, aruncând-o 
în vâltorile celor mai mincinoase, mai crude şi mai bleste- 
mate doctrine şi teorii contrarii lui Dumnezeu şi a Hris- 
tosului Său, împiedicând parcă pe totdeauna contactul 
salvator cu El. 

De atunci, lumea contemporană cu noi se depărtează 
tot mai îngrozitor de Dumnezeu, spre pierzarea cea mai 
grabnică şi mai totală, atât morală, cât şi fizică. Nimic n-o 
mai poate salva. Dumnezeu nu mai vine spre ea, şi ea nu 
se mai întoarce spre El. Indivizi din lume vor fi mântuiţi, 
dar lumea, în întregimea ei, pare că nu. 

Şi poporul nostru a avut un astfel de moment de har, 
şi Biserica noastră a avut acel prilej de apropiere de con- 
tactul salvator şi înnoitor pentru Hristos. Acel moment şi 
prilej pare că a fost înainte de al Doilea Război Mondial. 

Atunci au apărut cele mai multe şi mai puternice chemări 
ale lui Dumnezeu faţă de Biserica şi Poporul nostru. Dintre 
aceste chemări, cea mai puternică a fost apariţia Oastei 
Domnului, ca mijloc de ridicare a poporului şi ca izvor de 
primenire a Bisericii. 

Dar acelaşi diavol a îmbrâncit în acelaşi fel elitele 
noastre, atât pe cele lumești, cât şi pe cele clericale, în 
vârtejul marilor lor împotriviri şi respingeri faţă de voia 
şi apropierea lui Dumnezeu... Aceste două elite şi-au dat 
mâna în a zădărnici planul lui Dumnezeu, care era atât 
de aproape de reuşita lui fericită pentru noi! Şi ceea ce 
putem constata cu amărăciune pentru toată omenirea 
de azi, putem la fel să constatăm şi pentru ai noştri. 

Cât de clar a profeţit aceste lucruri marele profet al 
neamului nostru şi al vremilor noastre, Părintele losif, în 
cele din urmă clipe — de pe patul morţii lui - după cum 
le-am amintit în capitolul de mai înainte! 

Acum, fie că interesează pe cineva acest adevăr, fie 
că nu mai interesează pe nimeni - ca înştiinţările Mân- 
tuitorului pentru lerusalim înaintea pierzării lui — ceea ce 
s-a profeţit se împlineşte zguduitor. Atât într-o privinţă, 
cât şi în cealaltă. Cine are ochi de văzut poate să vadă! 

Dar oamenii de azi au tot mai puţin timp şi tot mai 
puţin îndemn să privească în trecut, pentru a se orienta 
bine în viitor. Sunt absorbiți total numai de prezentul 
acesta zbuciumat şi nesigur, întunecat şi nebun, dez- 
orientat şi haotic. De aceea nu-şi mai pot vedea nici viitorul 
înspăimântător. Fără o puternică oprire din prăbuşirea 
păcatului şi fără o lucidă privire spre Dumnezeu, nu se 
poate mântui nimeni! Nici indivizi, nici popoare, nici 
generaţii. Nimeni. 

Oamenii nu mai trăiesc astăzi decât pentru jumătatea 
lor inferioară, a cărei satisfacţie o caută tot mai lacomi, 
fără însă a şi-o sătura deplin niciodată. Pentru că păcatul 
dă numai setea, nu însă şi satisfacerea ei. Dacă un popor 
nu are în mijlocul lui un glas puternic care să oprească 
prăbuşirea în imoralitate şi să-l antreneze la saltul spre 
Dumnezeu, neamul acela va fi pierdut ca neam. Chiar 
dacă se vor mai salva câţiva indivizi din mijlocul lui. 

Şi dacă o Biserică decăzută nu mai are niciun profet 
care să întoarcă puternic, dintr-o dată, vieţile tuturor fiilor 
ei spre Salvatorul Hristos, atunci toate lacrimile trăitorilor 
Evangheliei din această Biserică nu vor curge decât spre 
osândirea ei definitivă de către Judecata lui Hristos. 

Pentru neamul nostru şi pentru Biserica noastră, gla- 
sul acesta puternic şi profetul acesta unic era - şi este — 
Oastea Domnului. Despre cele două rosturi curative, cel 
naţional şi cel bisericesc al Oastei Domnului, am vorbit în 
primele două capitole. Acum vom vorbi de rostul ei pre- 
ventiv contra infiltraţiilor rele şi a rătăcirilor dezbinătoare, 
amândouă acestea fiind boli aducătoare de moarte. 

Părintele losif a spus: „Toată viaţa mea am stat de 
strajă pentru a nu lăsa în Oastea Domnului şi în Biserică 
să pătrundă duhuri străine de voia lui Dumnezeu, duhuri 


străine de Duhul lui Hristos, Care ne-a fost dat nouă de 
la început. Am privegheat neîncetat, căutând să nu se 
stingă duhul Oastei dintâi prin ceea ce este duh de literă 
şi de tulburare... Şi aşa voi face până la cea din urmă 
clipă a vieţii mele...“ 

După cum profeţise omul lui Dumnezeu de pe patul 
morţii sale, îndată după înmormântarea lui, se abătu 
şi asupra noastră toată furia mitropolitului şi a slugilor 
sale. După confiscarea Tipografiei şi a tuturor bunurilor 
materiale ale Oastei şi după suspendarea foii «Glasul 
Dreptăţii», noi, cei doi purtători ai condeiului redacţiei, 
care mai rămăsesem după părintele, în două luni, a tre- 
buit să plecăm alungaţi din Sibiu. La stăruinţele fraţilor 
şi cititorilor noştri şi mânaţi de Duhul Domnului, am 
încercat să scoatem alte gazete pentru legătura noastră 
cu ţara. Am încercat prima dată la Oradea, să apărem cu 
«Ogorul Domnului», dar la al treilea număr a fost suspen- 
dat şi acesta. Ne-am mutat la Cluj, cu «Viaţa Creştină» şi cu 
«Misionarul Vieţii Creştine», dar, prin căderea Ardealului 
de Nord, le-am pierdut şi pe acestea. Ne-am mutat apoi 
la Beiuş, cu «Familia Creştină». Dar venise războiul şi, în 
al treilea an, am fost opriţi din nou. După terminarea răz- 
boiului, am început cu multe greutăţi, împreună cu Titus, 
fiul Părintelui losif, cea de a treia serie din «Isus Biruitorul», 
dar, la sfârşitul lui ianuarie 1947, fratele Marini a trecut şi 
el la Domnul. Am rămas cu redactarea foii în continuare 
numai eu singur. Titus făcea numai administraţia. La zece 
luni după asta, începând cu Anul Nou 1948, foaia sfântă 
«Isus Biruitorul» ne-a fost suspendată definitiv, tipografia 
sigilată, iar noi am fost împinşi prin lungile şi întunecoa- 
sele tuneluri prin care tot mergem de atâţia zeci de ani... 

În tot timpul acesta, multe alte duhuri potrivnice 
veniseră să încerce calea cea dreaptă şi dulce pe care 
Domnul ne pusese paşii spre mântuire prin lucrarea 
minunată a Oastei Sale. Despre toate aceste bântuiri ale 
duhurilor vrăjmaşe şi dezbinătoare am scris pe larg în 
paginile «Istoriei», pentru că lupta cu ele a fost mult mai 
lungă şi mult mai grea chiar şi decât cea dusă cu duhul 
răzbunător al literei oficiale care se năpustise asupra 
noastră în timpul domniei mitropolitului Bălan. 

Când am terminat lupta cu duhul acela singur, au 
început luptele cu astealalte, mai multe, mai îndelungate 
şi mai viclene. Aceste noi atacuri veneau acum din partea 
duhurilor sectante. Mai încercaseră ele, dar fără succes, şi 
înainte, însă acum, folosindu-se de măsurile nimicitoare 
pe care le năpustiseră asupra noastră Biserica şi Statul, 
reuşeau să pătrundă şi să-i atragă pe mulţi de partea lor. 
Adunările noastre fiind urmărite cu asprime, mulţi au 
oferit fraţilor ostaşi, cu făţarnică bunăvoință, adunările lor 
autorizate, pentru ţinerea adunărilor noastre... lar odată 
ajunşi acolo, au început presiunile şi ademenirile, până 
s-au pierdut foarte mulţi acolo la ei. Aceste adunări de 
amestecătură şi ademenire au început prima dată chiar 
la Sibiu, unde duhul sectarist se strecurase încet-încet, 

mai demult, prin nişte ostaşi slabi şi nestatornici, cum 
fuseseră Belaşcu, Butilă, Morariu şi alţii... Dar, pe măsură 
ce atacurile şi amenințările se înmulţiseră din partea 
oficialităților bisericeşti, în aceeaşi măsură creşteau atât 
indignarea ostaşilor, cât şi ademenirile. Celelalte culte, 
profitând de răutatea preoţilor faţă de noi, reuşeau foarte 
uşor să-i atragă pe mulţi ostaşi şi chiar adunări întregi de 
partea lor. 

Greutățile şi răutăţile războiului, care fusese atât de 
lung şi de nimicitor, ne împrăştiaseră, ne rupseseră toate 
legăturile, ne despărţiseră şi ne înstrăinaseră atât de mult, 
încât răutatea preoţimii i-a făcut uşor pe mulţi să se sature 
şi să plece. 

Chiar şi noi, prin închisorile unde eram, am avut grele 
lupte cu unii dintre ai noştri care erau cu totul căzuţi 
pradă acestor rătăciri de la credinţa şi de la legământul 
dintâi. De fapt, cei ce căzuseră astfel erau suflete ori mai 
noi, ori mai neştiutoare, care se obişnuiseră cu neascul- 
tarea pe care ei acum o numeau,libertate” şi adevăr”. În 
fruntea acestora era Nicolae Moldoveanu din adunarea 
de la Sibiu, unde se continua încă din vremea fratelui 
Marini şi a doctorului Banu amestecătura aceasta..., 
răspândindu-se apoi împotriva Oastei cu o duşmănoasă 
hărnicie peste tot pe unde mergeau... Amestecătura de 
la Sibiu a nimicit pe rând adunările din jurul Sibiului, până 
departe. Apoi adunările şi din judeţele vecine: Făgăraş, 
Alba, Braşov, Târnave... Căzură Sighişoara, Avrigul, 


Săsciorii. Şi boala se întinse peste tot pe unde mergeau 
cei din Sibiu. Ori se venea pe la ei... Lupta contra acestor 
duhuri s-a pornit încă de la începutul umblării lor prin- 
tre noi. Şi a continuat cu intensitate mărită, pe măsura 
agresiunii cu care luptau şi ele împotriva noastră. 

Dar noi, neobişnuiţi cu ascunzişurile acestor duhuri, 
eram pretutindeni în apărare, pe când ele erau mereu 
în atac. Pe lângă faptul că şi acest nou vrăjmaş avea 
aceeaşi deplină libertate din afară, aceleaşi drepturi şi 
autorizaţii de funcţionare, noi tot nu aveam, nici din 
afară, nici dinăuntru, niciun fel de posibilităţi. Numai 
singur Domnul ştie cu ce greutăţi, atât dinăuntru, cât şi 
din afară, a trebuit să luptăm pentru a opri alunecarea şi 
pierderea noastră. Şi pentru a întoarce totul înapoi, spre 
orientarea sănătoasă şi luarea drumului bun, pe care cei 
mai mulţi nu-l mai ştiau. 

Împotriva noastră, a celor puţini care luptam îndureraţi 
pentru restabilirea orientării sănătoase, ispititorul şi 
slugile sale ridicaseră mari împotriviri din afară. Şi multe 
hule şi învinuiri dinăuntru, chiar din partea unora dintre 
fraţii cei „aleşi“... 

Începând din 1956, continuând prin închisori ori 
libertate, luptele acestea au durat douăzeci de ani. Până 
şi în 1976, încă mai era printre noi acest duh, care mai 
tulbura unele adunări şi pe unii fraţi. Pe la unele sfaturi 
frăţeşti mai restrânse şi locale se frământaseră destul 
de mult aceste lucruri şi se luaseră destule hotărâri şi 
măsuri bune. Dar nu se hotărâse încă un Sfat pe ţară al 
fraţilor de răspundere, pentru precizarea clară a atitudinii 
noastre faţă de cultele neoprotestante. Şi faţă de propa- 
ganda necreştinească pe care unii zeloşi din aceste culte 
o duceau susţinut împotriva Oastei, furând sufletele şi 
adunările chemate de Domnul în ea, potrivit planului Său. 

În aceste condiţii, s-a hotărât un fel de Sfat Frăţesc 
pe ţară, întocmai ca acela din 12 septembrie 1937, cu 
scopul de a dezbate şi a fixa clar şi definitiv atitudinea 
Oastei Domnului, în general, faţă de cultele şi mişcările 
neoprotestante. Şi, în special, faţă de infiltrările lor ostile 
între noi. Dar mai ales faţă de uneltele lor care lucrează 
prin adunările noastre. Din pricina măsurilor aspre 
care continuau încă împotriva noastră atât din partea 
oficialităţii bisericeşti, cât şi a autorităţii statale, desigur, 
acest sfat nu se putea ţine decât în ascuns. Şi doar cu fraţii 
lucrători mai de seamă din ţară, care vor putea veni şi care 
vor reprezenta întreagă Oastea Domnului. 


* Fragment din cartea “Zile şi adevăruri istorice”. 


(continuare în numărul viitor) 

CÂTEVA PRECIZĂRI LEGATE DE 
UNGEREA CU UNTDELEMN SFINȚIT 


Odată clarificată deosebirea dintre Sfântul și Marele 
Mir şi untdelemnul sfinţit - vezi „Învierea” nr. din iulie- 
august 2015 — se impun câteva precizări legate de însuși 
momentul ungerii cu acest untdelemn ca și de formu- 
lele folosite la administrarea acesteia la Sfintele Slujbe. 

Dacă la cele două Sfinte Taine - Botez și Sfântul 
Maslu - ungerea cu untdelemn sau „miruitul”, cum i se 
spune în accepţie generală, este bine stabilit și bine 
definit, atât ca moment, cât și ca formulă utilizată, situ- 
aţii clare fiind şi la ierurgia sfințirii casei, la miruirea de 
la celelalte slujbe - Vecernie, Utrenie şi Sfânta Liturghie 
— ca urmare a orarului și a modului oficierii acestora, 
intervin diferenţe destul de pronunţate, atât legate de 
moment cât și de formula utilizată, diferenţe atât de 
vizibile, încât ele pot umbri această practică. 

De la bun început arătăm că în mai multe biserici 
româneşti între care și cele din Banat se miruiește la 
toate Sfintele Liturghii duminicale și din sărbători, pe 
când la altele doar în zilele de praznic sau sărbătorile 
cu polieleu, când sfinţirea untdelemnului s-a făcut la 
slujba Litiei din cadrul vecerniei. Momentele miruirii la 
aceste slujbe, în bisericile de enorie ale Banatului, fiind 
sfârșitul vecerniei, în cursul utreniei, după svetilnă și în 
cadrul Sfintei Liturghii, în unele biserici, după cântarea 
Irmosului, iar în altele, din fericire acestea fiind majori- 
tare, la sfârşitul Sfintei Liturghii. 

Precizăm aici că potrivit indicaţiilor din Constituţia 
sau Rânduiala întocmită de Patriarhul Filotei al Con- 
stantinopolului (sec. XIV) aşa cum se găseşte înscrise 
în ediţiile din Veneţia ale Evhologhiului uzual (Preot 
prof. Petre Vintilescu - Studii Teologice, seria a II-a, 
9-10/1953, pag. 641), corect este ca miruirea să se 
facă doar la praznice, care prin natura lor comemo- 
rează evenimentele însemnate ale operei divine din 


Protopop GHEORGHE SUTAC 
istoria mântuirii, precum și la sărbătorile de pomenire 
ale sfinţilor mari, prin care înţelegem îndeosebi pe 
aceia care au avut darul minunilor sau al vindecărilor, 
ei înșiși fiind izvorâtori de mir, iar ca timp, tot acolo se 
spune că aceste ungeri se fac după apolisul utreniei 
(Ibidem, pag. 645). Aceasta pentru că în astfel de cazuri 
utrenia se oficiază la priveghere, ea urmând imediat 
după vecernia cu litie, stare de fapt ce ne îndreptățește 
să credem că miruitul bisericesc, iniţial, s-a practicat 
îndeosebi la mânăstiri, unde utreniile se făceau la pri- 
veghere şi doar în timp a început să fie practicat şi la 
bisericile de enorie. 

Din cele spuse până acum se poate vedea că miru- 
itul e bine să se facă la finea fiecărei slujbe - vecernie 
când nu este împreunată cu utrenia, utrenie când nu 
este împreunată cu Sf. Liturghie şi la sfârșitul Sf. Litur- 
ghii, odată cu împărţirea anafurei. Aceasta s-ar dovedi 
practica cea mai sănătoasă pe motiv că înlătură acea 
întrerupere nepotrivită a cursului serviciului divin, prin 
punerea în mișcare a credincioşilor, care produce zgo- 
mot și distrage atenţia timp îndelungat de la frumuse- 
ţea slujbelor sau ceea ce e și mai rău, în cadrul Sfintei 
Liturghii, când pentru a se putea acoperi timpul miruirii 
se aud tot felul de cântece, nu odată străine de duhul 
ortodoxiei. 

Probabil că astfel de stări de fapt l-au contrariat 
şi pe domnitorul muntean Constantin Mavrocordat, 
care a cerut lămuriri asupra acestei practici Mitropo- 
litului Neofit al Ungrovlahiei (Ibidem, pag. 644). Sigur 
că mitropolitul a venit cu precizările cuvenite, arătând 
că departe de a fi o practică arbitrară, un abuz sau o 
inovaţie, miruitul este autorizat de reguli de tipic, vala- 
bile în toate bisericile, el împărtășind binecuvântare 
și alte binefaceri harice, pe măsura credinţei și vredni- 
ciei personale a credincioșilor. Dar, ca orice practică a 
bisericii și miruitul impune niște reguli de care trebuie 
să se ţină cont pentru ca să poată să-și atingă scopul, 
respectiv ungerea să se facă în zile cuvenite cu untde- 
lemnul sfinţit la litie și fără ca slujbele să fie deranjate 
în vreun fel, iar formula folosită să fie una singură, cea 
mai adecvată fiind, Ajutorul de la Domnul, Cel ce a făcut 
cerul și pământul”. 

Nădăjduim ca în viitorul cel mai apropiat, întreaga 
noastră preoţime să înţeleagă necesitatea uniformizării 
acestei practici, pentru ca ea, departe de a fi socotită o 
inovaţie, să fie cu adevărat un mijloc prin care biserica 
îşi împarte harul său binefăcător și sfinţitor (Cf. arhi- 
mandrit Timotei Seviciu: Precizări cu privire la miruire, 
Mitropolia Banatului, nr. 4-6, 1970, pag. 349). 

POVESTEA VIEȚII MELE 


M-am născut cu o cruce de dus. Până la vârsta de 3 
ani aveam un spasm al plânsului. Plângeam până mă 
învineţeam la faţă şi rămâneam pierdut. Nu am crescut 
cu credinţa în Dumnezeu, ca să pot scăpa de această 
problemă de mic, nu am fost dus la slujbe şi la împărtăşit. 
La vârsta de 12 ani mi-a apărut o problemă mai gravă, 
epilepsia, iar doctorii la analize nu găseau nimic. Eu nefi- 
ind dus la biserică, cu cât avansam mai mult în vârstă 
starea mi se înrăutățea, punea răul stăpânire pe mine, 
prin păcatele mele și mă controla prin crize din ce în ce 
mai dese, făcându-mă să mă simt tot mai rău. Ajunsesem 
să fac şi câte 12 crize pe lună. 

A încercat cel rău să mă arunce şi în apă şi în foc ca să 
mă omoare, asemenea pildei copilului lunatic. La crize 
ale bolii și la crize de nervi, puteam să mor curentat sau 
înecat. Dar Dumnezeu și cu îngerul păzitor m-au scăpat. 
Crescând mai mare, prin liceu, din cauza greutăţii boli- 
lor și din îndrumarea altor oameni, care mă mai vedeau 
făcând crize pe stradă și îmi spuneau să merg să mă 
rog, am început să merg la biserică. Cel rău, văzând că 
o iau pe calea bisericii, îmi aducea cele mai dese crize în 
biserică, ca să mă facă să-mi pierd încrederea și să nu mai 
vin. Dar nu mi-am pierdut-o! La început veneam mai rar, 
însă cu timpul am început să vin tot mai des. Din mila 
oamenilor, care mă vedeau făcând crize dese în biserică 
am mai fost luat și prin pelerinaje la mănăstiri. Odată, cel 
rău încerca să-mi aducă stări de neliniște și de crize tot 
mai multe, și câte patru într-o zi, ca să mă facă să-mi pierd 
încrederea și să nu mai ajung altă dată la mănăstire la 
Frăsinei, Athosul nostru românesc. Când m-am dus acolo 
să mă rog, celui rău, neplăcându-i, m-a luat în stăpânire 
şi m-a lăsat ca un nebun. Vorbeam că-i diavolul acolo şi 
nu am mai putut să mă rog deloc, rămăsesem pierdut. 

Toate mi le-au povestit alţii. Apoi am fost luat și dus la 
București la spital, am fost introdus într-o comă indusă şi 
nu mi se mai dădea nicio șansă să îmi revin. Dar, cu aju- 
torul Domnului, mi-am revenit. Altă dată, la mănăstire la 
Prislop, la mormântul părintelui Arsenie Boca, exact când 
m-am pus să mărog la cruce, m-a luat o criză gravă, însă 
fiind acolo în locul cel de ajutor al nostru al românilor, 
de acolo de la părintele Arsenie Boca, care se află încă 
cu noi pe pământ spre a ne ajuta, a plecat rugăciunea 
către Domnul spre a fi ajutat. Și mulţi oameni pleacă cu 
încrederea că o să se vindece dintr-o dată şi dacă li se 
întâmplă ceva rău pe drum, de la ispitele celui rău, îşi 
pierd încrederea de a mai ajunge altă dată şi de a se mai 
duce la biserică. Ajutorul vine de la Domnul Dumnezeu 
treptat, cu cât reuşim să ne apropiem mai mult de 
biserică, de Casa Domnului, curăţindu-ne păcatele prin 
spovedanie, rugăciune şi fapte bune. 


MINA N. 


Începând să merg tot mai des la biserică, la vârsta de 
27 de ani, într-un vis mi-a apărut Domnul lisus Hristos și 
mi-a spus că osă mă fac bine. Atunci m-am trezit aşa de 
bucuros și de fericit și am anunţat-o pe bunica mea că 
am avut unvvis în care mi-a apărut Domnul lisus Hristos 
și mi-a spus că o să mă fac bine. Imediat după ce am 
anunţat-o pe bunica mea, m-a luat din nouo criză și m-a 
aruncat cu capul în geamul camerei, încât era să mor. 
Dar Dumnezeu m-a ferit și am scăpat. Apoi am început 
să merg în continuare la biserică, am primit dezlegare de 
la duhovnicul meu să mă pot împărtăși cât mai des. Mi 
s-a dat un canon, o rugăciune pe care să o fac tot timpul 
acasă. Cum am început să mă împărtășesc, am început să 
mă simt tot mai bine, tot mai ușurat, am început să pot 
răbda tot mai mult ispitele răului prin oamenii fără de 
credinţă, care încercau să mă îndepărteze de biserică și 
de preabunul Dumnezeu, spunându-mi că m-am prostit, 
că am înnebunit, că am luat-o prea rău cu biserica. Cel 
rău, când vede că omul este hotărât să meargă la biserică 
şi vede că nu mai poate să-l oprească, încearcă prin cei 
din jurul lui, pentru că vede că îl pierde de sub control 
cu cât începe să se roage și să se spovedească mai des. 
Părintele Arsenie Boca a spus că în vremurile din urmă 
cel rău o să stea în oameni, din pricina păcatelor. Dar a 
mai spus că atunci se va vedea creștinul adevărat careva 
reuși să biruiască răul prin credinţă şi să-i urmeze Dom- 
nului. Văzând că mă simt tot mai bine, tot mai ușurat de 
la Sfânta Împărtășanie (Trupul şi Sângele Domnului) am 
început să particip la toate liturghiile bisericii parohiei 
mele, Sfântul Ilie. Am început să mă spovedesc cât mai 
des, săptămânal sau la două săptămâni, am început să 
postesc, şi cu timpul am scos carnea de tot din alimen- 
taţie. Am început să mă împărtășesc la fiecare Liturghie, 
și de cinci ori pe săptămână, pentru că vedeam că Sfânta 
Împărtășanie îmi ajuta cel mai mult. Cu cât mă împărtă- 
şeam mai des, cu atât mă simţeam mai bine, mai uşurat 
şi crizele începeau să se rărească tot mai mult. Cu cât 
se stingeau mai mult păcatele mele, răul îşi pierdea 
puterea. Dumnezeu mi-a oferit un al doilea botez prin 
Sfânta Împărtăşanie şi m-a lăsat în linişte şi pace să vadă 
ce cale aleg, calea cea veche cu lucrurile rele ale vieţii, 
cu care fusesem obișnuit sau calea cea dreaptă, calea 
bisericii și a Domnului, care te schimbă spre bine. 

Părăsirea nimicurilor acestei vieţi înseamnă să ştim să 
renunţăm la tot ceea ce am fost obișnuiți odată de la cel 
rău și să ne dedicăm viaţa lui Dumnezeu, ca să putem fi 
luaţi în împărăţia Părintelui ceresc. 

Existența 


În juru-mi, în suflet şi-n gând Dumnezeu — 
Cel credincios îl simte, îl știe, 

În viaţă, în moarte, acum şi-n vecie, 

În tot şi în toate, de-a pururi, mereu. 


Şi binele tot şi răul astral, 

Înclină balanţa în timpul uitat — 
Trăim fiecare așa cum ni-i dat, 
Ca spuma de mare ajunsă la mal. 


Ca tot ce e-n lume, așa sunt și eu — 
Cu lacrimi, cu zâmbet, speranţe, tristeţi — 
În viaţa-mi trăită, prin multele vieţi, 
În juru-mi, în suflet, în gând, Dumnezeu. 
Dr. TEONA SCOPOS 


Liturghie 


Liturghie, Jertfă adusă lui Dumnezeu, 
Trup şi Sânge vărsat pentru mine mereu, 
Timp binecuvântat dedicat Domnului, 
Oră câștigată, în folosul sufletului. 


La epicleză, Înaltpreasfinţitul Părinte, 

Se roagă Domnului cu mâinile-i sfinte, 
Ridicate spre cer pentru toată făptura, 

Să trimită pe Duhul să prefacă prescura și vinul. 


În Trup şi în Sânge pentru noi, 

Să ne sfinţim sufletele, mai apoi 

Se roagă Domnului să ne mântuim, 
Şi ne învaţă cum mai buni să fim. 


Căci în Rai - spune Înaltul loan- 

Nu poţi intra dacă ai dușman, 

În cer nu este ceartă sau duşmănie 
Acolo este pace și armonie. 


Acolo stau îngerii şi arhanghelii, 
Stau Serafimii și Heruvimii, 
În Rai este Maica Domnului, 
Şi tâlharul din dreapta Mântuitorului.. 
Preot IOAN VASILE CHEREGI 


Neamul meu 
se află-n rugăciune 


Neamul meu se află-n rugăciune, 
Și cuvinte-ncearcă să adune, 
Lacrimi și speranţă și durere, 

Şi credinţa care ni se cere. 


Neamul meu, ce-a suferit prin vreme, 
Pe lisus Preasfântul vrea să-L cheme, 
Pentru-a slobozi din cer iubire, 
Ca un semn de dreaptă mântuire! 
PETRU JICHICI 


Adorație 


Câteodată cred că mă strigi 
de la celălalt capăt. 

eu nu Te-aud, 

doar te presimt. 

Câteodată cred că mă chemi 
la celălalt capăt. 

Eu nu Te văd, 

doar Te presimt. 


În zadar îmi încordez ochii slăbiţi 
şi-auzul plăpând, 

eu nu Te-aud și nu Te văd, 

doar Te presimt. 


Cândva, târziu, 
Te voi vedea, 
Te-oi auzi. 
Cândva, târziu, 
te voi simţi, 

voi fi-nţeles 

că Tu mă chemi 
la celălalt capăt. 


Însă acum 

sunt doar un om acolo, jos, 
Cu ochi slăbiţi 

şi-auz plăpând 

într-un tărâm al neputinței. 


Tu stai senin 
şi răbdător 
la celălalt capăt 
eu ... doar Te presimt. 
IOAN SEBEŞANUL 

De mic copil 


De mic copil doream să intru în casa Ta, 

Pragul ușii să Ţi-l calc, doar ca să Te întâlnesc 
Eram atât de dornic, nerăbdător de a Te revedea, 
Și pentru lucruri minunate Ție să îți mulțumesc. 


Intrând înlăuntrul locașului Tău preasfânt, 

Îţi simţeam prezenţa cum împrejur ma înconjoară 
Te simțeam din cer cum cobori pe pământ, 

Să te întâlnești cu robul Tău din nou și apoi iară. 


Dar au trecut anii, iar visele ce nu mor dăinuie 
în veci, 

lar eu îţi calc cu frică pragul veșnicului Tău locaș 
lar în suflet mereu Te aflu, prin inima-mi simt cum 
treci, 

Tu mă umpli de speranţă, Tu îmi dai și glas. 


Îmi dai glasul fiinţei mereu supuse, fiindcă m-ai 
zidit, 

lar recunoștința mea, aievea leprosului de demult, 
Este că m-ai vindecat, deși eu nu ştiu să îţi fii 
mulțumit, 

La fel ca acela ce Te-a căutat până Te-a văzut. 


Îmi dai glasul unui om ce strigă din răsputeri, 
Când crucea vieţii pare atât de grea, de nesupor- 
tat 

Din pricina atâtor suferinţe și dureri, 

Deși nu ai trecut pe alături fără să fii ascultat. 


Atâtea rugi fierbinţi ce zilnic se urcă spre cerurile, 
'nalte, 

Atâtea gânduri ce partaine, nespuse nimănui încă 
lar Tu Părinte ce împărți la toţi dreptate, 

Ştii toate lucrurile care dor şi mă frământă. 


Mă doare fiindcă aș dori să fiu mai bun, mai 

înțelept 

lar păcatele să le recunosc îndată, însoţite de 

suspine 

Să stau mereu de veghe, iar când cad să mă 

îndrept, 

Nepurtând în mine ceva străin, ci doar atât: iubire! 
Preot CONSTANTIN MILIN 


Cine ? 


Tu omule ești ca purtat de vânt 
Și te întrebi pășind mereu pe cale 
Cine-i stăpânul pe acest pământ 


În necuprinsul gândurilor tale? 


Cine poate lua în braţe 
Trandafirii să-i cuprindă 
Cine poate lua în braţe 


Păsările care cântă? 


Cine poate prinde raza 
Soarelui care-ncălzește 
Furtuna dezlănţuită 


Și valul ce se izbește? 


Roua de pe ierburi ude 
Sau polenul de la flori 
Seva care urcă-n plante 


Câmpul alb plin de ninsori? 


Cine a făcut uscatul 
Roca, soarele pe cer 
Viaţa pe pământ și ape 


Negrul minelor de fier? 


Coborând întreb: dar cine 
A făcut întâi celula 
Atomul, imensitatea 


Şi pe om știind măsura? 


Îmi răspunde nesfârșitul 
Din zarea de necuprins: 
Dumnezeu stăpân a toate 
Este singurul răspuns! 
TEODOR JURCA 

Duminică 27 septembrie, Înaltpreasfinţitul Părinte 
loan, Arhiepiscopul Timişoarei și Mitropolitul Banatului 
şi Preasfinţitul Părinte Paisie Lugojanul, Episcop-vicar, au 
săvârşit Sfânta şi Dumnezeiasca Liturghie la Catedrala 
mitropolitană, Sfinţii Trei lerarhi” din Timişoara. În cadrul 
slujbei, ierarhii au fost înconjurați de un numeros sobor 
de preoţi și diaconi, format din consilieri de la Centrul 
eparhial și slujitori ai sfântului locaș. Răspunsurile litur- 
gice au fost date de corul catedral, condus de pr. Dan 
Dragomir. 

După Sfânta Liturghie, soborul slujitorilor a oficiat 
slujba parastasului pentru vrednicul de pomenire mitro- 
polit Nicolae Corneanu, la împlinirea unui an de la tre- 
cerea sa la cele veșnice. 

La slujbă au luat parte numeroși credincioși timișo- 
reni, apropiaţi ai fostului mitropolit, oameni de cultură, 
academicieni, profesori, monahi și monahii, călugări 
catolici franciscani de la Institutul Teologic din Veneţia, 
precum și oficialități locale și judeţene. Pe lângă paras- 
tasul oficiat în Catedrală, un sobor de slujitori, condus de 
Preasfinţitul Părinte Paisie Lugojanul, a săvârșit o slujbă 
de pomenire la cripta ierarhilor de la subsolul sfântului 
locaș, locul de veșnică odihnă a primilor doi întâistătători 
ai Mitropoliei Banatului, vrednicii de pomenire mitropo- 
liţi Nicolae Corneanu și Vasile Lazarescu. 

În continuare, au fost prezentate două volume închi- 
nate fostului arhipăstor bănăţean: „In memoriam, Dr. 
Nicolae Corneanu Mitropolitul Banatului (1923-2014) 
şi„ Noaptea cu îngeri. Poeme-rugăciuni pentru Părintele 
Mitropolit Nicolae” de Luminiţa Irina Niculescu, apărute 
la Editura eparhială „Învierea”. Totodată, a fost prezen- 
tat și un film documentar referitor la viaţa și activitatea 
vrednicului ierarh, realizat de regizorul Victor Popa, cu 
sprijinul mai multor fii duhovnicești ai Mitropolitului 
Nicolae. Acestea pot fi achiziţionate de la magazinul de 
obiecte bisericești al catedralei mitropolitane. 

În final, la ieşirea din catedrală, toţi credincioșii 
prezenţi la slujbă au primit pachete cu prinoase spre 
pomenirea iubitului lor Părinte duhovnicesc, împărţite 
de tinerii din grupul catehetic,Sfântul loan Gură de Aur” 
al Parohiei Timișoara-Fratelia. 


Începutul anului universitar a fost marcat luni, 28 sep- 
tembrie, la Universitatea de Vest din Timişoara printr-o 
festivitate de deschidere la care au participat profesorii 
și studenţii de la cele 11 facultăţi din cadrul instituţiei, 
autorităţi centrale şi locale. În mijlocul acestora a fost 
prezent şi Înaltpreasfinţitul Părinte loan, Arhiepiscopul 
Timişoarei şi Mitropolitul Banatului. 

Pentru studenţii la Teologie Ortodoxă, din cadrul 
Facultăţii de Litere, Istorie și Teologie, ceremonia de 
deschidere a anului universitar a avut loc marţi, 29 
septembrie, la Centrul eparhial. Aceștia s-au întâlnit cu 
Înaltpreasfinţitul Părinte Mitropolit loan și cu părinţii 
profesori, alături de care vor păși pe calea cunoașterii şi 
a învățăturii Mântuitorului Hristos în noul an universitar. 

Festivitatea a debutat cu o slujbă de Te Deum la bise- 
rica cu hramul “Învierea Domnului” din incinta Centru- 
lui eparhial, săvârșită de un sobor de preoţi profesori în 
prezenţa Chiriarhului şi a numeroși studenți. 

În continuare, în sala de festivități a Mitropoliei Bana- 
tului au avut loc luări de cuvânt din partea Chiriarhului, 


Învierea 


a reprezentantului Universităţii de Vest din Timişoara şi 
a profesorilor de la Departamentul de Teologie. Cu acest 
prilej, studenţii din anul | au fost familiarizați cu profe- 
sorii și îndrumătorii de an, precum și cu locurile unde se 
vor desfășura cursurile, respectiv sediul Universităţii de 
Vest din Timişoara, din bulevardul Vasile Pârvan nr.4 și 
complexul din Calea Bogdăneștilor, nr. 32 A 

În cuvântul adresattinerilor, Înaltpreasfinţitul Părinte 
Mitropolit loan a evidenţiat importanţa prezenţei la 
cursuri și i-a îndemnat la responsabilitate și seriozitate, 
pentru a se împărtăși pe deplin din învățătura Biseri- 
cii și din cuvintele Mântuitorului Hristos, transmise cu 
înţelepciune și pricepere de la catedră de către părinţii 
profesori. Totodată, Înaltpreasfinţia Sa a arătat că slujirea 
teologului este una deosebită, întrucât, acesta trebuie să 
devină un model pentru cei din jur, cultivând virtuţiile 
şi faptele bune în relaţie cu toți semenii săi. 


Mănăstirea Luncanii de Sus și-a serbat la 1 octombrie 
unul dintre hramuri, „Acoperământul Maicii Domnului”. 
Încă din ajunul sărbătorii, numeroși credincioşi bănţeni 
şi-au îndreptat pașii spre mănăstirea de la poalele vâr- 
fului Padeș al Munţilor Poiana Ruscă pentru a participa 
la slujba privegherii oficiată de un sobor de slujitori, 
condus de arhim. Simeon Stana, exarhul mănăstirilor 
din cuprinsul eparhiei. 

În ziua praznicului, în mijlocul obștii de măicuţe și 
a pelerinilor a poposit Înaltpreasfinţitul Părinte loan, 
Arhiepiscopul Timișoarei și Mitropolitul Banatului, care 
a săvârșit în biserica mănăstirii Sfânta și Dumnezeiasca 
Liturghie, fiind înconjurat de un impresionant sobor 22 
de preoţi și diaconi, format din slujitori de la Centrul 
eparhial și de la Catedrala mitropolitană din Timişoara, 
precum și de la mai multe mănăstiri și parohii din epar- 
hie. 

În cuvântul adresat celor prezenţi, Înaltpreasfinţitul 
Părinte Mitropolit loan a vorbit despre importanţa și 
semnificaţia deosebită a praznicului „Acoperământu- 
lui Maicii Domnului” pentru poporul român. În acest 
sens, Înaltpreasfinţia Sa a arătat că minunea săvârşită 


de Fecioara Maria a avut loc în biserica strămoșilor noș- 
tri, biserica „Vlaherne” din Constantinopol, aparţinând 
comunităţii vlahilor din capitala Imperiului Bizantin, 
aceasta fiind a doua ca importanţă, după Catedrala 
Sfânta Sofia. 


După slujbă, au fost binecuvântate prinoasele, daru- 
rile de fructe și bucate, aduse de credincioşi în cinstea 
Maicii Domnului și s-a săvârşit o slujbă de pomenire 
pentru arhimandritul leronim Stoican, fostul duhov- 
nic al obștii de aici și pentru toţi ctitorii şi binefăcătorii 
mănăstirii. De asemena, Înaltpreasfinţia Sa a sfinţit troiţa 
ce întâmpină pelerinii la poalele muntelui pe care se 
află mănăstirea, spre a-i păzi și ocroti în drumul lor spre 
poieniţa ce adăpostește așezământul maicilor. 


Sărbătoarea Acoperământului Maicii Domnului — 1 
octombrie - a fost prăznuită în acest an în mod deose- 
bit la Mănăstirea Săraca, în mijlocul obștii monahale de 
aici fiind prezenţi Preasfinţitul Părinte Timotei, Episcopul 
ortodox român al Spaniei și Portugaliei și Preasfinţitul 
Părinte Paisie Lugojanul, Episcop-vicar al Arhiepiscopiei 
Timişoarei. 

Cei doi ierarhi au săvârşit Sfânta și Dumnezeiasca 
Liturghie a praznicului Maicii Domnului în paraclisul 
mănăstirii cu hramul „Buna-Vestire', înconjurați de un 

sobor de preoţi și diaconi și în prezenţa mai multor cre- 
dincioși. 

Din încredințarea Înaltpreasfinţitului Părinte loan, 
Arhiepiscopul Timişoarei şi Mitropolitul Banatului, Prea- 
sfinţitul Părinte Timotei a hirotonit în cadrul slujbei pe 
diaconul Valentin-Dumitru Birău, fost redactor la Ziarul 
Lumina-ediţia de Banat, întru preot, pe seama parohiei 
Chizătău din Protopopiatul Lugoj, iar în finalul Sfintei 
Liturghii, Preasfinţitul Părinte Paisie Lugojanul l-a hiro- 
tesit întru duhovnic. 

În cuvântul de învăţătură adresat celor prezenţi, Prea- 
sfinţitul Părinte Timotei a vorbit despre istoria prazni- 
cului și despre cinstea deosebită de care s-a învrednicit 
Maica Domnului, ocrotitoarea și rugătoarea neîncetată 
a noastră către Dumnezeu. 


Binecuvântarea bisericii din Folea 

Credincioșii parohiei Folea, din protopopiatul Deta, 
au îmbrăcat duminică 4 octombrie, straie de sărbătoare. 
Aceştia au primit vizita Înaltpreasfinţitului Părinte loan, 
Arhiepiscopul Timișoarei și Mitropolitul Banatului, care a 
oficiat cu acest prilej Sfânta Litughie și slujba de binecu- 
vântare a lucrărilor de pictură și de renovare întreprinse 
la vechea biserica parohială cu hramul „Sfântul Ierarh 
Nicolae”, ridicată în anul 1925. 

Potrivit tradiţiei, Chiriarhul a fost întâmpinat de zeci 
de localnici, reprezentanţi ai autorităţilor locale, și cre- 
dincioși din parohiile învecinate și din Timişoara, alături 
de un sobor numeros de slujitori, format din preoţi și 

diaconi de la Catedrala mitropolitană din Timișoara și 
de la alte parohii din cuprinsul eparhiei, condus de pr. 
loan Prisăcean, protopopul Detei. 

După Sfânta și Dumnezeiasca Liturghie, Înaltprea- 
sfinţitul Părinte loan a săvârșit slujba de binecuvântare 
a lucrărilor efectuate la sfântul locaș prin râvna și oste- 
neala preotului paroh loan Sălvan, cu sprijinul și ajutorul 
enoriașilor săi. În semn de apreciere pentru eforturile 
depuse în lucrarea de renovare și consolidare a bisericii, 
Înaltpreasfinţia Sa i-a acordat părintelui paroh distincţia 
de iconom. 

În cuvântul de învăţătură rostit, Chiriarhul a vorbit 
celor prezenţi despre semnificaţia duhovnicească a zilei, 
pentru Biserica cea luptătoare a lui Hristos din această 
parte de ţară. În acest sens, Înaltpreasfinţia Sa a arătat 
că munca și dragostea credincioșilor din Folea nu vor 
rămâne nerăsplătite înaintea lui Dumnezeu, iar sfinţii 
ce străjuiesc de acum înainte pe zidurile sfintei biserici 
vor fi neîncetaţi mijlocitori către tronul Preasfintei Treimi, 
împreună cu Maica Domnului, pentru toţi cei care vor 
intra şi se vor ruga în acest loc binecuvântat. 

În final, soborul credincioşilor și al slujitorilor au 
înconjurat sfântul locaș, iar toţi credincioșii au primit 
binecuvântare pentru a se închina în Sfântul Altar. 

Răspunsurile liturgice au fost date de un grup de 
teologi din parohia Timişoara-Cetate. 


Binecuvântarea lucrărilor de ridicare a bisericii 

din Tomnatic 

În după-masa zilei de duminică, 4 octombrie Înalt- 
preasfinţitul Părinte Mitropolit loan al Banatului a 
binecuvântat lucrările de ridicare a noii biserici parohiale 
cu hramul „Naşterea Maicii Domnului”, din parohia 
Tomnatic, protopopiatul Sânnicolau Mare. 

Înaltul ierarh a sosit la biserica în construcţie, la orele 
17:00, fiind întâmpinat, după datină, de un număr mare 
de credincioşi din parohie precum şi din vecinătate, de 
la copiii frumos îmbrăcaţi în haine naţionale şi până la 
bătrânii cu pletele ninse; alături de soborul de 15 preoţi, 
între care preotul paroh Alexandru Ciovirnache și sub- 
semnatul ca protopop al locului. De faţă a fost și domnul 

primar al localităţii, Vasiu Stoian înpreună cu Consiliul 
Local. 

În cuvântul de întâmpinare, subsemnatul a prezentat 
un scurt istoric al parohiei, arătând că ea ființează din 
anul 1943, numărând doar câteva zeci de familii, fapt 
pentru care s-a și mulţumit să-și oficieze cultul în capela 
amenajată și sfinţită în anul 1943, când Tomnaticul a 
devenit parohie de sine stătătoare. 

Cu 25-30 de ani în urmă, din localitate eminamente 
de religie romano-catolică, Tomnaticul ajunge să numere 
peste 500 de familii româneşti, devenind majoritar orto- 
dox, situaţie în care capela devine neîncăpătoare, ceea 
ce îi determină pe credincioşi să-și pună problema ridi- 
cării unei noi biserici, încă imediat după decembrie 1989. 

Motive de tot felul, între care, fie un loc adecvat, fie 
lipsa de fonduri, au făcut ca ridicarea noii biserici să se 
tot amâne până acum, când, prin providenţă Dumneze- 
iască, atât la conducerea administraţiei locale, cât şi la 
conducerea eparhiei au ajuns oameni ce au arătat un mai 
mare interes, învingând piedicile de mai sus, găsindu-se 
şi locul potrivit, pe terenul fostei case parohiale romano- 
catolice ca şi fondurile necesare în sensul ridicării unei 
noi biserici, pe măsura comunităţii. 

La îndrumarea și sfatul noului Întâistătător al Bisericii 
Bănăţene s-a semnat între Conducerea eparhială și Pri- 
mărie, împreună cu Consiliul Local Tomnatic, un contract 
care să înlăture și ultimele neînţelegeri ce mai persistau 
între primărie și parohie, înaltul ierarh găsind soluţia cea 
mai potrivită, în sensul că primăria va ridica biserica în 
roşu, după care parohia o va amenaja și o va împodobi 
cu toate cele necesare pentru a deveni proprie cultului. 

Odată primind binecuvântarea în cauză, cu aproape 
cinci luni în urmă, s-au demarat lucrările care astăzi au 
ajuns la cca. doi metri de la sol, domnul primar preci- 
zând, în faţa mulţimii prezente, că primăria dispune, în 
momentul de faţă, de fondurile necesare pentru a pune 
biserica sub acoperiş. 

Popasul duhovnicesc al Întâistătătorului Bisericii 
bănăţene a fost benefic și de bun augur pentru credin- 
cioșii parohiei Tomnatic, ca și pentru noua lor biserică 
parohială, Înaltpreasfinţia Sa așezând la temelia Sfântu- 


lui Altar, odată cu placa de granit cu înscrisurile necesare 
şi o pietricică dintr-o stâncă a muntelui Sinai. 

Prezenţa Înaltpreasfinţiei Sale a bucurat atât pe cre- 
dincioși cât şi pe cei ce s-au jertfit și s-au ostenit mai 
mult cu construcţia acestui sfânt locaș, între care domnul 
primar Vasiu Stoian şi Consiliul Local, Înaltpreasfinţia Sa 
apreciindu-i pentru buna lor chivernisire și nu mai puţin 
pentru locul găsit în acest scop, loc sfânt pentru că până 
nu demult, pe el, a stat sute de ani o casă parohială, 
noua biserică ce se va ridica fiind în imediata apropiere 
a bisericii romano-catolice surori, stare de fapt care oferă 
pentru credincioși cel mai fericit exemplu de armonie și 
frăţietate existente în această parte de ţară. 

Totodată Înaltpreasfinţia Sa a impulsionat și pe ceilalţi 
credincioși mai puţin implicaţi până acum, arătând că 
prin participarea cu cât de puţin la acest măreț edificiu, 
ei fac să se împlinească un vis al strămoșilor lor și îi vor 
mulţumi pe urmașii urmașilor lor, care îi vor binecuvânta 
pentru această faptă măreaţă, de a înălța casă lui Dum- 
nezeu pe pământ. 

Prin cuvintele de îndemn și urările de bine adresate 
de Înaltul ierarh tuturor celor prezenţi, îndeosebi dom- 
nului primar și Consiliului Local, finanţatorii de până 
acum ai acestui sfânt locaş, s-a încheiat vizita Înaltprea- 
sfiţitului Părinte Mitropolit loan al Banatului la Tom- 
natic. Sperăm ca această zi de duminică să rămână de 
neuitat pentru toţi cei din Tomnatic și nu numai, care 
au fost prezenţi la acest eveniment, prin încărcătura ei 
emoţională şi istorică. 

Protopop GHEORGHE SUTAC 


Bucurii duhovniceşti la mănăstirea Dobrești 

Cu binecuvântarea Înaltpreasfinţitului Părinte loan, 
Mitropolitul Banatului, duminică 11 octombrie la 
Mănăstirea Dobrești, Sfânta Liturghie a fost săvârșită de 
către Preasfinţitul Părinte Paisie Lugojanul, Episcop-vicar 
al Arhiepiscopiei Timișoarei, alături ieromonahul Matei 
Buliga, starețul mănăstirii Dobrești și de un ales sobor de 
ieromonahi, preoți, ierodiaconi și diaconi din parohiile 
învecinate și din Timişoara. Evenimentul duhovnicesc 

a fost îmbogăţit și datorită faptului că în această zi au 
fost sfinţite crucile ce vor fi așezate pe turlele mănăstirii 
Dobrești, ctitorie a Preafericitului Părinte Daniel, Patriar- 
hul Bisericii Ortodoxe Române. Sfânta Liturghie arhiere- 
ască a fost săvârșită de către Preasfinţitul Episcop-vicar 
Paisie în biserica monument istoric din localitate, ce 
datează din anul 1852, iar răspunsurile liturgice au fost 
date de corul Ligii Tineretului Creștin Ortodox din Lugoj, 
dirijat de Corina Peia și de corul “Filoteia” al Parohiei 
Recaș II dirijat de preoteasa Laura Milă. După Sfânta 
Liturghie toţi credincioșii prezenţi s-au îndreptat spre 
biserica nouă mănăstirii, unde Preasfinţitul Părinte Paisie 
a sfinţit cele cinci cruci care au fost aşezate în cursul zilei 
de luni, 12 octombrie pe turlele bisericii. Aceste cruci au 
fost realizate de către artistul arădean Lazăr Gheorghe, 
care cu multă măiestrie a reușit să aducă la bun sfârșit 
un proiect care va dăinui mult timp de acum înainte. 
X* 

La sărbătoarea Sfintei Cuvioase Parascheva, miercuri 
14 octombrie, numeroşi clerici și credincioși din 
cuprinsul Mitropoliei Banatului și-au îndreptat pașii 
spre așezământul monahal din localitatea timişeană 
Dobrești pentru a partcipa la slujba de hram oficiată 
de către Înaltpreasfinţitul Părinte loan, Arhiepiscopul 
Timişoarei şi Mitropolitul Banatului. 

În urma avansării lucrărilor de construcţie la sfântul 
locaș mănăstiresc, Sfânta și Dumnezeiasca Liturghie a 
fost săvârșită pentru întâia oară în biserica mare, ocrotită 
de Sfânta Cuvioasă Parascheva, Sfântul Prooroc Ilie 


Tesviteanul şi Sfântul Voievod Ştefan cel Mare. În cad- 
rul slujbei, Chiriarhul a fost înconjurat de un sobor de 
preoți și diaconi format din protopopi, stareți și slujitori 
de la mai multe mănăstiri și parohii din cuprinsul Arhi- 
episcopiei Timișoarei, precum și invitaţi din alte eparhii. 
De asemenea, au fost de faţă mai mulţi reprezentanţi ai 
autorităţilor judeţene și locale, ce au sprijinit de-a lungul 
timpului lucrarea de edificare a sfintei mănăstiri. 

În cuvântul de învăţătură adresat celor prezenţi, 
Înaltpreasfinţitul Părinte Mitropolit loan a vorbit despre 
viaţa aleasă a Cuvioasei Parascheva, cea care l-a urmat 
pe Hristos din pruncie, împlinind poruncile dumneze- 
ieşti şi cultivând virtuțile. Totodată, Înaltpreasfinţia Sa a 
evidenţiat dragostea și evlavia deosebită a bănăţenilor 
faţă de această “Mireasă a lui Hristos”, mărturie fiind 
numeroasele biserici din această parte a țării, unele din- 
tre ele foarte vechi, puse sub paza şi ocrotirea sfintei. În 
ce privește mănăstirea de la Dobrești, ctitoria Preafericit- 
ului Părinte Patriarh Daniel, Chiriarhul a arătat că aceasta 
reprezintă“casa din Banat”a Sfintei Parascheva, întrucât 
toți cei care-i vor păși pragul, se vor întâlni tainic aici cu 
Ocrotitoarea mănăstirii şi vor dobândi har și binecuvân- 
tare de la Dumnezeu prin rugăciunile şi mijlocirile sfintei. 

În finalul Sfintei Liturghii, a fost oficiată o slujbă de 
pomenire pentru părinţii Preafericitului Părinte Patriarh 
Daniel și au fost binecuvântate prinoasele aduse în 
cinstea Cuvioasei Parascheva, săvârșindu-se totodată 
rugăciuni pentru Patriarhul Bisericii Ortodoxe Romîne 
și pentru toţi vieţuitorii, ctitorii și binefăcătorii sfintei 
mănăstiri. 


Târnosirea bisericii din Icloda 

Înaltpreasfinţitul Părinte loan, Arhiepiscopul 
Timișoarei și Mitropolitul Banatului, a efectuat duminică 
18 octombrie ovizită pastorală în parohia Icloda din pro- 
topopiatul Timişoara II. Cu acest prilej, Înaltpreasfinţia Sa 
a săvârșit slujba de târnosire a bisericii parohiale cu hra- 
mul "Nașterea Maicii Domnului”, trecută recent printr-un 
amplu proces de consolidare și renovare, prin purtarea 
de grijă a preotului paroh Florian Maxim și cu sprijinul 
a numeroși credincioşi din parohie și nu numai. 

Sfântul locaș a fost construit în anul 1901, însă, 
datorită vitregiilor vremii, acesta nu a fost târnosit, ci 
doar binecuvântat, neavând aşezate în masa Sfântului 
Altar sfinte moaşte. În urma muncii deosebite realizate în 
ultimii doi ani de către enoriași și preotul paroh, biserica 
a fost pregătită de târnosire și dotată cu toate cele nece- 
sare slujirii, fiind renovată atât în exterior, cât și în interior, 
cu ajutorul financiar şi sprijinul susţinut al autorităţilor 
locale și a numeroși oameni de bine din zonă. 

Alături de localnici, la slujba de târnosire au partici- 
pat reprezentanți ai autorităților locale, preoți de la mai 
multe parohii din cuprinsul eparhiei, credincioși din 
localităţile învecinate și din Timişoara. 

După sfințire, Înaltpreasfinţitul Părinte Mitropolit loan 
a oficiat Sfânta şi Dumnezeiasca Liturghie, înconjurat de 
un sobor impresionant de preoţi și diaconi, condus de 
pr. lonel Popescu, vicar eparhial şi pr. Mircea Szilagyi, 
protopopul protopopiatului Timişoara Il. 

Răspunsurile liturgice au fost date de corul bărbătesc 
al parohiei Giroc din protopopiatul Timișoara Il. 

După slujbă, Chiriarhul l-a hirotesit întru iconom pe 
părintele paroh Florian Maxim, în semn de preţuire şi 
apreciere pentru eforturile depuse alături de credincioși 
în lucrarea de renovare și înfrumusețare a sfântului locaș. 
Totodată, Înaltpreasfinţia Sa a acordat mai multe acte 
de cinstire celor care au contribuit în mod deosebit la 
această lucrare. 

În final, Mitropolitul Banatului a adresat un cuvânt de 
învăţătură referitor la pericopa evanghelică duminicală 
de la Luca 7, 11-16 ce istoriseşte minunea Învierii fiului 
văduvei din Nain, săvârşită de către Mântuitorul Hristos. 

Potrivit tradiţiei din ziua de târnosire a bisericii, toți 
credincioşii prezenţi au avut posibilitatea la încheierea 
slujbelor să intre și să se închine în Sfântul Altar. 


Binecuvântarea lucrărilor de restaurare la 
biserica din Dubești 
Duminică 25 octombrie, Înaltpreasfinţitul Părinte 
loan, Arhiepiscopul Timişoarei și Mitropolitul Banatu- 
lui, a efectuat o vizită pastorală în parohia Dubesști din 
protopopiatul Făget. Înaltpreasfinţia Sa a fost întâmpinat 


aici de preoţi de la mai multe parohii din zonă, împreună 
cu pr. Bujor Păcurar, protopopul Făgetului. 

Mitropolitul Banatului a articipat la Sfânta și Dumne- 
zeiasca Liturghie oficiată de către soborul slujitorilor în 
biserică parohială cu hramul “Sfântul Mare Mucenic 
Dimitrie”, construită în anul 1764 și trecută recent prin- 
tr-un proces complex de restaurare și consolidare. După 
slujbă, Înaltpreasfinţitul Părinte Mitropolit loan a adresat 
un cuvânt de învăţătură referitor la pericopa evanghe- 
lică duminicală de la Luca 8, 26-39, ce istorisește despre 
vindecarea demonizatului din ţinutul Gherghesenilor. 
Totodată, Înaltpreasfinţia Sa a vorbit şi despre semnifi- 
caţia și importanţa duhovnicească a străvechii biserici 
de lemn, închinată Sfântului Mare Mucenic Dimitrie, ce 
a călăuzit pașii și rugăciunile atâtor generaţii de creș- 
tini, vieţuitori de pe aceste meleaguri bănăţene, spre 
Împărăţia lui Dumnezeu. 

În continuare, Chiriarhul a săvârșit slujba de Sfinţire 
Mică a Apei şi a binecuvântat lucrările de restaurare 
realizate la sfântul locaș, în ultimii trei ani, în cadrul unui 
amplu proiect derulat la nivelul Protopopiatului Făget, 
ce include 7 astfel de monumente istorice din zonă. Paro- 
hia timişeană Dubești cuprinde în prezent 65 de familii 
cu aproximativ 200 de credincioși și are în componenţă 
filia Ohaba Lungă. Preotul paroh al comunității de aici 
este Dragan Radovan Simonescu. 


Vizită pastorală la parohia Sânandrei 

La sărbătoarea Sfântului Mare Mucenic Dimitrie 
Izvorâtorul de Mir, luni 26 octombrie, Înaltpreasfinţitul 
Părinte loan, Arhiepiscopul Timișoarei și Mitropolitul 
Banatului, a fost prezent în mijlocul credincioșilor 
parohiei timișene Sânandrei din protopopiatul Timișoara 
I, care și-au sărbătorit la această dată hramul bisericii. 

Înaltpreasfinţia Sa a participat la Sfânta şi 
Dumnezeiasca Liturghie oficiată în biserica parohială de 
către un sobor de preoţi și diaconi, condus de pr. Marius 
Sfercoci, inspector eparhial la Arhiepiscopia Timișoarei. 
La slujbă au luat parte numeroși enoriași, între care, mai 

mulți copii de la școala din localitate, precum și autorități 
locale și judeţene. 

În cadrul slujbei, Mitropolitul Banatului a oficiat 
o slujbă de pomenire pentru ctitorii sfântului locaș şi 
pentru toți slujitorii şi închinătorii acestuia, trecuți la cele 
veșnice, precum și pentru preotul mărturisitor Alexandru 
Grui, fost slujitor al acestei parohii, întemnițat în mai 
multe rânduri în perioada regimului comunist ateu. În 
final, Înaltpreafinţitul Părinte Mitropolit loan a rostit un 
cuvânt de învăţătură referitor la exemplul pilduitor al 
Sfântului Mare Mucenic Dimitrie pentru noi cei de astăzi, 
ce suntem chemaţi să mărturisim cu aceeaşi râvnă și 
dragoste credinţa în Mântuitorul Hristos, nu răbdând 
chinuri și prigoniri- precum mucenicii din primele 
veacuri- ci printr-o viață aleasă, trăită după Evanghelia 
lui Hristos. 

Cu prilejul vizitei, Chiriarhul a primit din partea 
preotului paroh loan Jurca și a enoriașilor săi o plachetă 
omagială cu imaginea sfântului locaș. 


Sâmbătă, 31 octombrie, în incinta Castelului Banloc 
(jud. Timiș) a avut loc un concert susținut de maestrul 
Nicolae Voiculet (nai) și Ansamblul Flauto Dolce (Zoltân 
Maj6, Măria Szab6, Noemi Mikl6s si Mihaela Maxim). Eve- 
nimentul, organizat de Institutul Cultural Român împre- 
ună cu Mitropolia Banatului, a avut drept scop promo- 

varea şi recuperarea monumentului istoric din Banloc, 
prin introducerea edificiului într-un circuit cultural. 
Alături de numeroși reprezentanţi ai mai multor 
instituţii de cultură și autorităţi locale și judeţene din 
Timișoara, a fost prezent la eveniment şi Înaltpreasfinţitul 
Părinte loan, Arhiepiscopul Timișoarei și Mitropolitul 
Banatului, însoţit de o delegaţie de la Centrul eparhial. 


În cadrul programului artistic, toţi cei de faţă au ţinut 
un moment de reculegere pentru victimele incidentului 
din București. 

Situat la 50 de kilometri de Timisoara, Castelul Ban- 
loc a fost ridicat la sfârșitul secolului, în 1793, când con- 
tele Lăzâr Karâtsonyi l-a clădit pe temelii vechi. Studii 
de istorie sugerează că Banlocul ar fi fost, în intervalul 
1552-1716, sediul pașei de la Timișoara. Până în primii 
ani ai secolului al XX-lea, castelul și parcul aferent au fost 
decorate și întreținute constant. O perioadă de glorie a 
castelului se înregistrează în jurul anului 1935, an în care 
Regina Elisabeta a Greciei, sora Regelui Carol al II-lea al 
României, cumpără clădirea și ce a mai rămas din parc. 
După 1947, clădirea și terenul rămân neprotejate și cad 
astfel pradă vandalilor: mobilierul este înstrăinat, sta- 
tuile sunt distruse, iar biblioteca și arhiva castelului sunt 
incendiate. Ulterior, castelul a intrat în proprietatea mai 
multor instituţii. În 2009, castelul a fost cedat de Primăria 
Banloc către Mitropolia Banatului. 


Rubrică alcătuită de GEORGE GIURGIU 

ITINERARIUL PASTORAL AL 
ÎNALTPREASFINŢITULUI PĂRINTE IOAN, 
MITROPOLITUL BANATULUI 


21 septembrie — primește pe PC. Părinte loan Sălvan 
de la parohia Folea; 

- primește pe domnul col. Constantin Peptan. 

22 septembrie - primește pe teologul Damian 
Griguţa din Timișoara; 

- primește pe domnul comandant Daniel Ştir de la 
Unitatea Militară din Chişoda, însoțit de PC. Părinte Mar- 
cel Vlaicu de la parohia Timișoara Cetate; 

- primește pe PC. Părinte Caius Capotescu de la paro- 
hia Pogorârea Sfântului Duh din Lugoj; 

- primește pe doamna Olimpia Oprea din Timișoara. 

23 septembrie — primește pe P. Cuv. Maică Mihaela 
Popan de la mănăstirea Timișeni, împreună cu familia 
Victor și Aurelia Popa din Timișoara; 

- primește pe PC. Părinţi protopopi loan Prisăcean de 
la Deta, loan Cerbu de la Lugoj și Gheorghe Sutac de la 
Sânnicolau Mare. 

24 septembrie — primește pe PC. Părinte Marius llca 
de la parohia Mintia, jud. Hunedoara; 

- primește pe PC. Părinte protopop Bujor Păcurar de 
la Făget; 

- primește pe domnul primar Tiberiu Jivan de la 
Bucovâăţ; 

- primește pe PC. Părinte loan Pintea, directorul 
Bibliotecii Judeţene din Bistrița. 


25 septembrie — primește pe domnul general Ovidiu 
Vasilică, prim-adjunct al inspectorului general și Șef al 
Statului Major al Jandarmeriei Române, însoţit de dom- 
nul general Nicolae Slev, inspector șef al Inspectoratului 
de Jandarmi Judeţean Timiş. 

27 septembrie - săvârşeşte Sfânta Liturghie la 
catedrala mitropolitană împreună cu Preasfinţitul 
Episcop-vicar Paisie Lugojanul, apoi slujba parastasului 
pentru pomenirea Mitropolitului Nicolae Corneanu al 
Banatului, la împlinirea unui an de la trecerea la cele 
veșnice. 

28 septembrie — participă la deschiderea noului an 
universitar la Universitatea de Vest din Timișoara și la 
deschiderea noului an universitar la Universitatea de 
Ştiinţe Agricole și Medicină Veterinară a Banatului; 

vizitează parohiile Becicherecu Mic și Tomnatic. 

29 septembrie -— participă la slujba de Te-Deum și 
la deschiderea anului universitar pentru Facultatea de 
Teologie ortodoxă din Timişoara, în sala festivă a Cen- 
trului eparhial; 

- prezidează examenul pentru obținerea gradului | 
pentru clerici din cuprinsul Mitropoliei Banatului; 

- primește pe PC. Părinte conf. dr. Gavril Trifa de la 
Facultatea de Teologie din Timișoara. 

30 septembrie — primește pe domnul Nicolae Atu- 
doroaie din Timișoara. 

1 octombrie - săvârşeşte Sfânta Liturghie împreună 
cu mai mulţi clerici la hramul mănăstirii Luncanii de Sus 
- Acoperământul Maicii Domnului -, rostește cuvânt de 
învăţătură și sfințește troiţa ridicată la baza muntelui de 
câţiva localnici; 

- efectuează o vizită la mănăstirea Românești; 

- participă la parohia Timișoara losefin la manifestarea 
intitulată Ziua vârstnicului; 

2 octombrie — vizitează parohiile lecea Mică și Sânni- 
colau Mare. 

4 octombrie -— săvârşeşte binecuvântarea bisericii 
parohiei Folea, apoi Sfânta Liturghie și rostește cuvânt 
de învăţătură; 

- săvârşeşte binecuvântarea lucrărilor de construcţie 
a noii biserici de la parohia Tomnatic. 

5 octombrie — primește pe domnul prof. dr. Marius 
Raica, rectorul Universităţii de Medicină și Farmacie din 
Timişoara, însoţit de domnul prof. dr. Dan Poenaru; 

- primește pe P. Cuv. Maică Teofana Neagu de la 
mănăstirea Secu, jud. Neamţ; 

- primește pe doamna prof. Narcisa Vrânceanu din 

Sibiu; 

- primește pe PC. Părinte Caius Capotescu de la paro- 
hia Pogorârea Sfântului Duh din Lugoj. 

6 octombrie - primește pe domnul Marțian Doroș, 
de la Direcţia prestări servicii din cadrul Consiliului 
Judeţean Timiş; 

- vizitează parohiile Gătaia, Denta, Gherman și 
Moraviţa. 

7 octombrie - primește pe domnul Radu Bunescu 
din Timișoara; 

- primește pe domnul col. Nicolae Știr de la Unitatea 
Militară din Chișoda; 

- primeşte pe PC. Părinte conf. dr. Nicolae Morar și 
pe domnul asist. dr. Daniel Lemeni, de la Facultatea de 
Teologie din Timișoara; 

- vizitează parohia Becicherecu Mic. 

8 octombrie — primește pe fostul preot Valer Graţian 
Raț de la parohia Clopodia; 

- primește pe PC. Părinte protopop Bujor Păcurar de 
la Făget; 

- participă la Timișoara la deschiderea celei de a XIII 
-a ediții a Cursului Naţional de Ghiduri şi Protocoale în 
Anestezie, Terapie Intensivă și Medicină de Urgenţă; 

- vizitează parohia Săcălaz. 

9 octombrie - primește pe domnul general Nicolae 
Slev, inspector șef al Inspectoratului de Jandarmi Jude- 
ţean Timiş. 

13 octombrie — primește pe PC. Părinte Sabin Nicoli 
de la parohia Moraviţa, însoțit de domnul primar lon 
Fiştea; 

primește pe P.C. Părinte Aurel Becan de la parohia 
Cenadul Unguresc din Ungaria, însoţit de domnul Tibe- 
riu Roxin. 

14 octombrie — săvârșește Sfânta Liturghie la mănăs- 
tirea Dobrești, cu prilejul hramului Cuvioasa Parascheva 
şi rosteşte un cuvânt de învăţătură. 

15 octombrie - primește pe domnul Raul Bocșan 
din Timișoara; 

- primește pe domnul Dan Idolu, directorul Aeropor- 
tului Traian Vuia din Timișoara; 

- primește pe domnul lt. col. Florin Tendea de la Uni- 
tatea Militară 3839; 

- primește pe domnul Sorin Câmpeanu, ministrul 
Educației și Cercetării Ştiinţifice. 

16 octombrie - participă în sala festivă a Centrului 
eparhial la conferinţa europeană „Bisericile creştine din 
România răspunzând fenomenului migraţiei”; 

- participă în Aula Magna a Academiei Române, filiala 
Timișoara, la ceremonia de donare de carte din partea 
Editurii Academiei Române a Dicţionarului limbii române 
către Mitropolia Banatului. 

18 octombrie - săvârşește slujba de târnosire a 
bisericii din Icloda, apoi Sfânta Liturghie şi rostește un 
cuvânt de învăţătură. 


19 octombrie - participă la congresul internaţional 
de Teologie intitulat Relaţia dintre parohie și școală în 
viața și misiunea Bisericii din contextul actual, la Patriar- 
hia Română din Bucureşti. 

20 octombrie - primeşte pe teologul Alin Mureşan 
din Timișoara; 

- primeşte pe PC. Părinte col. Radu Bogdan din 
Timişoara; 

- primește pe domnul Cristian Rădulescu, președintele 
A.S.C.O.R. Timişoara. 

21 octombrie — primeşte pe P.C. Părinte Viorel Blidar 
de la parohia Chevereșu Mare; 

- primește pe PC. Părinte Sorin Galeriu de la parohia 
Vucova; 

- primește pe PC. Părinte lonel Simion de la parohia 
Dragşina; 

- primeşte pe domnul lon Marița din Timişoara; 

- primeşte pe P.C. Părinte Nicolae Strizu de la parohia 
Foeni; 

- se întâlnește cu pelerinii care se vor deplasa în Ţara 
Sfântă, sub coordonarea P.C. Părinte vicar eparhial lonel 
Popescu, la biserica parohiei Timișoara Iosefin. 

22 octombrie -— participă în sala festivă a Centru- 
lui eparhial la un eveniment de informare şi disemin- 
are a rezultatelor obţinute în cadrul proiectului „Alege 
Şcoala în regiunile de dezvoltare Vest, Sud-Vest Oltenia 
şi Nord-Vest!”; 

- primește pe domnul Bogdan Popescu și pe doamna 
Patricia Buzan de la societatea Eta 2u; 

- primeşte pe P.Cuv. Maică Stareţă Filoteea Nistor de 
la mănăstirea Luncanii de Sus. 

23 octombrie - primește pe domnul Ovidiu Ganţ, 
deputat în Parlamentul României; 

- prezidează examenul de capacitate preoțească 
pentru clerici din Arhiepiscopia Timișoarei; 

- participă la inaugurarea clinicii Oncogen din cadrul 
Spitalului Judeţean Timișoara. 

25 octombrie — participă la Sfânta Liturghie, rostește 
predica ocazională și binecuvântează lucrările de 
restaurare ale bisericii monument istoric din Dubești. 

26 octombrie - efectuează o vizită canonică la 
parohia Sânandrei, protopopiatul Timișoara |, participă 
la Sfânta Liturghie şi rostește cuvânt de învăţătură. 

27 octombrie - săvârşeşte Sfânta Liturghie la 
catedrala patriarhală, împreună cu ceilalți membri ai 
Sfântului Sinod, sub protia Preafericitului Părinte Patriarh 
Daniel. 

28 octombrie — participă la slujba de Te Deum în 
catedrala patriarhală, prilejuit de deschiderea lucrărilor 
Sfântului Sinod. 

28-29 octombrie - participă la lucrările Sfântu- 
lui Sinod, la reședința patriarhală din Bucureşti, sub 
preşedinţia Preafericitului Părinte Patriarh Daniel 

